(1/2/2021) – Χ.Α: Αναβρασμός στους οικοδομικούς κλάδους (του Απόστολου Μάνθου) | Mikrometoxos.gr\n(1/2/2021) – Χ.Α: Αναβρασμός στους οικοδομικούς κλάδους (του Απόστολου Μάνθου)\nΠρος αυτή την κατεύθυνση κινούνται και οι δηλώσεις του διευθύνοντος συμβούλου της τσιμεντοβιομηχανίας ΤΙΤΑΝ International (TITC), Μιχάλη Κολακίδη, που, με βάση την αυξημένη ιδιωτική οικοδομική δραστηριότητα, αλλά και τα διάφορα δημόσια έργα που προβλέπεται να “τρέξουν” μέσα στο 2021, αναμένει μια αύξηση της εγχώριας ζήτησης τσιμέντου κατά 10%. Να θυμηθούμε ότι ο όμιλος παρουσίασε για το 9μηνο του 2020 σταθερό κύκλο εργασιών στα 1,202 δισ. ευρώ, ενώ κατέγραψε σημαντική αύξηση κατά 28,1% στα καθαρά κέρδη μετά από φόρους και δικαιώματα μειοψηφίας, κλείνοντας στα 58 εκατ. ευρώ, έναντι 45,2 εκατ. ευρώ την αντίστοιχη περίοδο του 2019. Μάλιστα, ο κύριος Κολακίδης προανήγγειλε μια πιο γενναιόδωρη μερισματική πολιτική για το 2021, σημειώνοντας ότι αναμένεται να διατεθούν για επιστροφές στους μετόχους περί τα 30 εκατ. ευρώ ή και λίγο περισσότερο. Διαγραμματικά, τώρα, η μετοχή της TITC διαπραγματεύεται από τις 26 Νοεμβρίου μέσα σε ένα πλαγιοσταθεροποιητικό εύρος τιμών που έχει ως άνω όριο την αντίσταση των 15 ευρώ και ως κάτω τη στήριξη των 13,60 ευρώ. Εδώ, ενώ η μεν καθοδική διάσπαση του σχηματισμού στα 13,60 ευρώ θα ανοίξει τον δρόμο για την κοντινή ισχυρή στήριξη των 12,70 ευρώ, η ανοδική δραπέτευση άνω των 15 ευρώ θα απελευθερώσει “μπόλικο” ανοδικό χώρο για τα 17,80 ευρώ.\nΟ όμιλος Ικτίνος (ΙΚΤΙΝ), που εξάγει το 90% (!) των πωλήσεών του, παρουσίασε στο 9μηνο του 2020 κύκλο εργασιών 24,08 εκατ. ευρώ, έναντι 34,37 εκατ. ευρώ το αντίστοιχο 9μηνο του 2019, σημειώνοντας έτσι μείωση κατά 29,94%, ενώ το EBITDA ανήλθε σε 5,87 εκατ. ευρώ, έναντι 10,12 εκατ. ευρώ το αντίστοιχο διάστημα του 2019, παρουσιάζοντας μείωση κατά 41,99%. Να τονιστεί ότι ο όμιλος έχει απλώσει δίχτυα και στην πράσινη ενέργεια, μέσω της θυγατρικής της ΙΔΕΗ Α.Ε., που διαθέτει το αιολικό πάρκο “Μεγαλοβούνι” Δράμας, ισχύος 22 MW, ενώ μέσω άλλων θυγατρικών κατέχει και άλλα 5 αιολικά πάρκα συνολικής ισχύος 69 MW. Διαγραμματικά, η μετοχή συλλαμβάνεται να έχει αποτυπώσει από τις αρχές του έτους μια ενδιαφέρουσα διόρθωση της τάξεως του 19%, έχοντας όμως πραγματοποιήσει τον τεράστιο όγκο συναλλαγών των 2,3 εκατ. τεμαχίων. Η καθοδική αυτή κίνηση έχει οδηγήσει την τιμή της μετοχής πάνω στο επίπεδο στήριξης των 0,60 με 0,58 ευρώ, όπου και αναμένεται να αντιδράσει ανοδικά, μιας που από εκεί διέρχεται και το κάτω σκέλος των Keltner Channels. Πρώτο σημείο σαθρής αντίστασης τα 0,70 ευρώ.\nΤέλος, η Αlumil (ΑΛΜΥ) εμφάνισε στο 9μηνο του 2020 μικρή μείωση 4% στον κύκλο εργασιών, κλείνοντας στα 63,5 εκατ. ευρώ, έναντι 62,3 εκατ. ευρώ της αντίστοιχης περιόδου του 2019, ενώ παρουσίασε μείωση 6,6% και στα EBITDA, φτάνοντας τα 17,1 εκατ. ευρώ, από 18,3 εκατ. ευρώ. Τεχνικά, η μετοχή της ΑΛΜΥ δείχνει να έχασε προς το παρόν τον “πόλεμο” με τη μακροπρόθεσμη αντίσταση των 1,40 ευρώ και να κατευθύνεται πτωτικά προς τη σκληρή βάση των αγοραστών ανάμεσα στο 1 και τα 0,84 ευρώ. Ζώνη από όπου περνάει και η ανοδική γραμμή τάσης του 2018. Πιθανή σθεναρή στήριξη θα επαναφέρει την τιμή της μετοχής προς το επίπεδο των 1,30 με 1,40 ευρώ.


Barclays: Oι Ευρωπαίοι θα κάνουν τα πάντα για να κρατήσουν την Ελλάδα στην Ευρωζώνη | Psifiakoohiro\nBarclays: Oι Ευρωπαίοι θα κάνουν τα πάντα για να κρατήσουν την Ελλάδα στην Ευρωζώνη\nΟι Ευρωπαίοι ηγέτες θα καταβάλλουν κάθε δυνατή προσπάθεια για να κρατήσουν την Ελλάδα εντός της ευρωζώνης, σημειώνει η Barclays, στην τε...\nΟι Ευρωπαίοι ηγέτες θα καταβάλλουν κάθε δυνατή προσπάθεια για να κρατήσουν την Ελλάδα εντός της ευρωζώνης, σημειώνει η Barclays, στην τελευταία 5σέλιδη έκθεση της με τον τίτλο «Risk of Greek exit rises» (Οι κίνδυνοι μιας ελληνικής εξόδου αυξάνονται), καθώς όπως υποστηρίζει το κόστος από μία τέτοια κίνηση είναι πολύ μεγάλο, ξεπερνώντας τα πιθανά οφέλη.\nΠαρά την αυξημένη πολιτική αβεβαιότητα, μια ελληνική έξοδος δεν είναι βασικό σενάριο στο άμεσο μέλλον για την Barclays. Το κόστος (και οι κίνδυνοι) για την Ελλάδα και την Ευρώπη υπερβαίνουν κατά πολύ τα οφέλη.\nΤο κόστος της εξόδου της Ελλάδας από το ευρώ είναι πιθανό να υπερβεί τα οφέλη, λόγω κυρίως του κινδύνου μετάδοσης. Αν και οι άμεσες εμπορικές σχέσεις ανάμεσα στην Ελλάδα και την υπόλοιπη ζώνη είναι σημαντικές, οι άμεσες επιπτώσεις από την ελληνική έξοδο φαίνονται διαχειρίσιμες δεδομένου του περιορισμένου μεγέθους της ελληνικής οικονομίας.\nΩστόσο, ο βασικός κίνδυνος για τη ζώνη του ευρώ παραμένει αυτός της μετάδοσης. Η Ισπανία βρίσκεται αντιμέτωπη με έντονες πιέσεις από την αγορά, ενώ και η Ιταλία είναι απίθανο να διαφύγει των κινδύνων εάν η κατάσταση επιδεινωθεί. Οι Ευρωπαίοι θα πρέπει να δράσουν δυναμικά για να σταματήσουν την εξάπλωση της κρίσης. Αυτό θα απαιτήσει ενδεχομένως και την παρέμβαση της ΕΚΤ για την παροχή ρευστότητας για όσο διάστημα απαιτείται.\nΕπιπλέον, εάν μια ελληνική έξοδος πλήξει βίαια την εμπιστοσύνη των καταθετών σε άλλες τράπεζες της Ευρώπης, τότε οι αρχές μπορεί να χρειαστεί να απαντήσουν με ένα αξιόπιστο πρόγραμμα ασφάλισης των καταθέσεων.\nΑκόμη και με μια μετριοπαθή ανάλυση κόστους-οφέλους φαίνεται ότι κανέναν δεν συμφέρει η άτακτη ελληνική έξοδος, καθώς υπάρχουν αρκετά υψηλοί κίνδυνοι.


Το μέγα θέμα (;) | Υετός\n← Συγκεκαλυμμένος ρατσισμός\nΤι θα γίνουμε χωρίς βαρβάρους; →\nΤο μέγα θέμα (;)\nPosted on Μαΐου 8, 2015\tby Yetos\nΤελικά εγκρίθηκε από το Υπουργικό Συμβούλιο το περιβόητο Σύμφωνο Συμβίωσης. Με αυτό μπορούν και νομικά να συμβιώνουν δύο πρόσωπα ανεξάρτητου φύλου με νομική διευθέτηση της όποιας συμβίωσης . Όλα τα τηλεοπτικά και ραδιοφωνικά κανάλια, εναγωνίως έσπευσαν να συμπεριλάβουν στα προγράμματά τους ειδικές εκπομπές για συζήτηση τού θέματος και διεξοδική ανάλυσή του. Σκοπός «να ενημερωθεί ο κόσμος και να αποδεχτεί έναν διακανονισμό που έλειπε από την κοινωνία μας και το απαιτούσαν οι σύγχρονοι καιροί μας», όπως υποστηρίζουν οι επαΐοντες. Βέβαια θα πρέπει να ειπωθεί ότι η καινοτομία αυτή καλύπτει περισσότερο τη συμβίωση προσώπων του ίδιου φύλου γιατί η συμβίωση ανθρώπων αντίθετου φύλου υπήρχαν και άλλες επιλογές όπως π.χ. η επιλογή του εκκλησιαστικού γάμου.\nΕδώ και σαράντα χρόνια προσπαθούμε να επιλύσουμε το Εθνικό μας Θέμα με βάση τη Διζωνική Δικοινοτική Ομοσπονδία. Ουδεμία συζήτηση και ανάλυση γίνεται στα πιο πάνω κανάλια περί τούτου. Οι πολίτες άλλοι συμφωνούν και άλλοι διαφωνούν περί αυτής της εθνικής διευθέτησης. Κυκλοφορούν μισόλογα, ασάφειες, ομιχλώδεις εξηγήσεις, παρασκηνιακό κουτσομπολιό και γενικά έλλειψη σωστής ενημέρωσης. Εξάλλου μερικοί, κυρίως συγκεκριμένοι πολιτικοί παρά το ότι αποκρύβουν αν υιοθετούν ή όχι την πιο πάνω διευθέτηση, εντούτοις αντιδρούν βίαια και ασμένως για εφαρμογή τέτοιου ειδικού σχεδίου ενημέρωσης των πολιτών. Φοβούνται μήπως και οι πολίτες ενημερωθούν και συγκατανεύσουν στην ψήφιση τέτοιας λύσης. Βαπτίζουν την ενημέρωση ως προπαγάνδα και ως μια προσπάθεια παράσυρσης των πολιτών από μέρους αυτών που επιδιώκουν επίλυση του προβλήματος με βάση τη Διζωνική Δικοινοτική Ομοσπονδία. Η διεξοδική ανάλυσή του θέματος αυτού, από τα τηλεοπτικά κανάλια, αποτελεί για αυτούς μέγα λάθος. Και μέχρι σήμερα δυστυχώς τέτοια ενημέρωση δεν έγινε… .


Εκτυπωτικά Υποστρώματα (Θ) Ενότητα 1: Πρόδρομες επιφάνειες γραφής Βασιλική Μπέλεση Επίκ. Καθηγήτρια Τμήμα Γραφιστικής Κατεύθυνση Τεχνολογίας Γραφικών Τεχνών. - ppt κατέβασμα\nΕκτυπωτικά Υποστρώματα (Θ) Ενότητα 1: Πρόδρομες επιφάνειες γραφής Βασιλική Μπέλεση Επίκ. Καθηγήτρια Τμήμα Γραφιστικής Κατεύθυνση Τεχνολογίας Γραφικών Τεχνών.\nΔημοσίευσεΔημοσθένης Ζυγομαλάς Τροποποιήθηκε πριν 2 χρόνια\nΠαρουσίαση με θέμα: "Εκτυπωτικά Υποστρώματα (Θ) Ενότητα 1: Πρόδρομες επιφάνειες γραφής Βασιλική Μπέλεση Επίκ. Καθηγήτρια Τμήμα Γραφιστικής Κατεύθυνση Τεχνολογίας Γραφικών Τεχνών."— Μεταγράφημα παρουσίασης:\n1 Εκτυπωτικά Υποστρώματα (Θ) Ενότητα 1: Πρόδρομες επιφάνειες γραφής Βασιλική Μπέλεση Επίκ. Καθηγήτρια Τμήμα Γραφιστικής Κατεύθυνση Τεχνολογίας Γραφικών Τεχνών Ανοικτά Ακαδημαϊκά Μαθήματα στο ΤΕΙ Αθήνας Το περιεχόμενο του μαθήματος διατίθεται με άδεια Creative Commons εκτός και αν αναφέρεται διαφορετικά Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.\n2 1ΠΡΟΔΡΟΜΕΣ ΕΠΙΦΑΝΕΙΕΣ ΓΡΑΦΗΣ 2ΙΣΤΟΡΙΚΑ ΣΤΟΙΧΕΙΑ ΓΙΑ ΤΗΝ ΔΙΑΔΡΟΜΗ ΤΟΥ ΧΑΡΤΙΟΥ 3ΙΝΕΣ ΠΟΥ ΧΡΗΣΙΜΟΠΟΙΟΥΝΤΑΙ ΣΤΗΝ ΧΑΡΤΟΠΟΙΪΑ 4ΣΥΣΤΑΣΗ ΚΑΙ ΔΟΜΗ ΞΥΛΟΥ 5ΠΑΡΑΓΩΓΗ ΧΑΡΤΟΠΟΛΤΟΥ 6ΧΑΡΤΟΠΟΙΗΣΗ 7ΕΠΙΔΡΑΣΗ ΤΗΣ ΥΓΡΑΣΙΑΣ, ΤΗΣ ΘΕΡΜΟΚΡΑΣΙΑΣ ΚΑΙ ΤΟΥ ΦΩΤΟΣ ΣΤΙΣ ΙΔΙΟΤΗΤΕΣ ΚΥΤΤΑΡΙΝΗΣ - ΧΑΡΤΙΟΥ 8ΙΔΙΟΤΗΤΕΣ ΚΑΙ ΠΟΙΟΤΙΚΟΣ ΕΛΕΓΧΟΣ ΧΑΡΤΙΟΥ 9ΔΙΑΣΤΑΣΕΙΣ ΧΑΡΤΙΟΥ 10ΕΙΔΗ ΧΑΡΤΙΟΥ 11e-paper Περιεχόμενα Μαθήματος\n3 Πρόδρομες επιφάνειες γραφής Στην ενότητα αυτή θα γίνει μία σχετικά σύντομη παράθεση στοιχείων που αφορούν τις επιφάνειες γραφής που χρησιμοποιούνταν πολύ πριν ο άνθρωπος αρχίσει να χρησιμοποιεί το χαρτί. Πολλά αναλυτικά στοιχεία μπορείτε να βρείτε στο βιβλίο του Χ. Λάζου το οποίο αναφέρεται στη βιβλιογραφία του κεφαλαίου αυτού και στο οποίο στηρίχθηκε σε μεγάλο βαθμό το κεφάλαιο αυτό.\n4 Πρόδρομες επιφάνειες γραφής Εκτιμάται ότι η χρονική περίοδος από το 100.000 π.Χ. έως το 40000 π.Χ. οι άνθρωποι ανέπτυξαν ήχους και φθόγγους και παρουσίασαν τις στοιχειώδεις εκφράσεις ομιλίας. Στη συνέχεια, δηλαδή μετά το 40.000 π.Χ. αρχίζει η εξέλιξη της γραφής. Οι άνθρωποι προκειμένου να γράψουν και να εκφράσουν τις σκέψεις τους, χρησιμοποίησαν διάφορα υλικά που βρίσκονται γύρω τους.\n5 Πρόδρομες επιφάνειες γραφής Πέτρα-Βράχια Πηλός Μέταλλα Οστά ζώων Δέρματα ζώων Υφάσματα Φλοιοί και φύλλα δέντρων Ξύλο δέντρων Διάφορα άλλα υλικά (βαμπούμ, κιπού, ελεφαντόδοτο).\n6 Πέτρα Σε χώρες όπως η Ισπανία και η Γαλλία διασώζεται από την παλαιολιθική εποχή σπηλαιογραφίες π.χ. τα σπήλαια του Λασκώ και του Cussac στη Γαλλία καθώς και αυτό στην Αλταμίρα της Ισπανίας). ebooks.edu.gr\n7 Έχουν βρεθεί σπήλαια και στην Πορτογαλία όχι όμως της ίδια ομορφιάς όπως τα προηγούμενα) neldeliriononeromaisola.it ebooks.edu.gr\n8 Βραχογραφίες Οι βραχογραφίες (ζωγραφική πάνω σε βράχους ) απεικονίζονται στην εξωτερική επιφάνεια των βράχων, κυρίως σε μεγάλες επιφάνειες που διακρίνονται από απόσταση. Περίφημες είναι αυτές στο Τασσίλι της Σαχάρας και στην Αυστραλία. “Tassili“ από jackmac34 διαθέσιμο ως κοινό κτήμαTassilijackmac34\n9 Πετρόγλυφα Τα πετρόγλυφα (εγχάρακτες βραχογραφίες χωρίς χρώμα) κατασκευάζονταν με χρήση αιχμηρού αντικειμένου (βάθος 2 έως 7 mm).\n10 Βότσαλα Τα βότσαλα χρησιμοποιήθηκαν από πολύ παλιά (10000 – 8000 π.Χ.) και έχουν ταυτιστεί με τον λεγόμενο «αζίλειο πολιτισμό».\n11 Μαρμάρινες-πέτρινες πλάκες Χαρακτηριστικό παράδειγμα αποτελεί η Στήλη της Ροζέτας, που έδωσε τη δυνατότητα στον Γάλλο Jean-Francois Champollion να να μεταφράσει τα αιγυπτιακά ιερογλυφικά. Η στήλη πιθανολογείται ότι έχει «γραφτεί» το 196 π.Χ. και προέρχεται από το ναό του Πτολεμαίου Ε΄ του Επιφανούς. revistagrafos.wordpress.com\n12 Στήλη της Ροζέττας Πρόκειται για μια πέτρινη πλάκα στην οποία είναι γραμμένο ένα κείμενο σε δύο γλώσσες, στα Αιγυπτιακά και τα Ελληνικά, με τρία διαφορετικά συστήματα γραφής: Ιερογλυφικά, Δημώδη Αιγυπτιακά, Ελληνικά. “The Rosetta Stone in the British Museum” από Biopics διαθέσιμο με άδεια CC BY-SA 4.0The Rosetta Stone in the British MuseumBiopicsCC BY-SA 4.0 “Leon Cogniet - Jean-Francois Champollion” από Xhienne διαθέσιμο ως κοινό κτήμαLeon Cogniet - Jean-Francois ChampollionXhienne\n13 Χαράγματα κειμένων σε τοίχους Χαρακτηριστικό παράδειγμα αποτελεί η Πομπηία, όπου διασώθηκαν χαράγματα στους τοίχους οικιών, αυλών, δημοσίων κτιρίων, αλλά και στις πόρτες.\n14 Πηλός-Πήλινες πινακίδες Πλήθος γραμμένων πήλινων πινακίδων έχει διασωθεί από πολιτισμούς όπως των Σουμέριων (παλαιότερες), Ασσυρίων, Φοινίκων, Χετταίων, Αιγυπτίων, Βαβυλωνίων κ.α. και αποτέλεσαν φορέα γνώσης και πολιτισμού. Βιβλιοθήκη από πήλινες πινακίδες ήταν αυτή του Ασουρμανιμπάλ ή Σαρδανάπαλου “Sumer Dynasty” από Usapan διαθέσιμο ως κοινό κτήμαSumer DynastyUsapan\n15 Πήλινες πινακίδες gotitasdehistoria.blogspot.gr\n16 Χάρτης της νέο Ασσυριακής αυτοκρατορίας και των επεκτάσεών της “Map of the Neo-Assyrian Empire and its expansions” από Ras67 διαθέσιμο ως κοινό κτήμαMap of the Neo-Assyrian Empire and its expansions Ras67\n17 Ο δίσκος της Φαιστού Για την ελληνική γραφή οι πήλινες πινακίδες έχουν διαδραματίσει σπουδαίο ρόλο ως υλικό γραφής. Χαρακτηριστικό παράδειγμα αποτελεί ο δίσκος της Φαιστού, το παλαιότερο δείγμα κινητής τυπογραφίας στον κόσμο, που παραμένει ανερμήνευτος και χρονολογείται από το 1700 π.Χ. Στο σχήμα απεικονίζεται η μία όψη του δίσκου της Φαιστού. “The side A of the disc of Phaistos, as displayed in the Archaeological Museum of Heraklion after the 2014 renovation” από C messier διαθέσιμο με άδεια CC BY-SA 4.0The side A of the disc of Phaistos, as displayed in the Archaeological Museum of Heraklion after the 2014 renovationC messierCC BY-SA 4.0\n18 Όστρακα Tα όστρακα (θραύσματα πήλινου αγγείου) υπήρξαν ένα άμεσο και φθηνό υλικό γραφής για πλήθος χρήσεων της καθημερινής ζωής (φορολογικές αποδείξεις, μηνύματα, κατάλογο για ψώνια, εξοστρακισμός κ.α.). Αποτελούσαν την γραφική ύλη των μαθητών και των φτωχών. “Όστρακο που αναγράφει "Θεμιστοκλής Νεοκλέους” από Marsyas διαθέσιμο με άδεια CC BY-SA 2.5ΌστρακοMarsyasCC BY-SA 2.5\n19 Μέταλλα-Κράματα Τα μέταλλα, όπως Pb, Sn, Cu αποτέλεσαν ένα πρόσφορο υλικό γραφής (κείμενα, λογαριασμοί, συνοδευτικά νεκρών κ.λ.π.).\n20 Μόλυβδος Το μέταλλο με τη συχνότερη χρήση στην αρχαιότητα ήταν ο μόλυβδος λόγω της μικρής σκληρότητάς του, της αντοχής του. Curse Tablet, about 100 B.C., found in Morgantina, Sicily. blogs.getty.edublogs.getty.edu\n21 Κασσίτερος Ο Παυσανίας μας δίνει την πληροφορία ότι είδε ελάσματα γραφής από κασσίτερο, που χρησιμοποιήθηκαν ως ιστορικό τεκμήριο.\n22 Χαλκός Ο χαλκός χρησιμοποιήθηκε σε ελάχιστες περιπτώσεις (επιχάραξη αναθηματικών επιγραφών, ψηφισμάτων, συνθηκών, στρατιωτικά διπλώματα, άδεια γάμουκ.λ.π.).\n23 Χρυσός Ο Πλούταρχος αναφέρει το χρυσό βιβλίο που αφιέρωσε η ποιήτρια Αριστομάχη στο Μαντείο των Δελφών. diaspora.parliament.gr\n24 Άργυρος Ο άργυρος δεν χρησιμοποιούνταν συχνά ως υπόστρωμα γραφής. Τον συναντάμε σε ασημένια πλακίδια ή λεπτά ελάσματα. Διασώζονται ορισμένα και βρίσκονται στο Βρετανικό Μουσείο.\n25 Ορείχαλκος Ο ορείχαλκος που είναι κράμα χαλκού και κασσίτερου, χρησιμοποιήθηκε ελάχιστα ως γραφική ύλη λόγω σκληρότητας. Συνηθέστερα αναφέρεται στην ιστορία της επιγραφικής.\n26 Οστά ζώων Οι εγχαράξεις πάνω σε αυτά αποτελούν τους προδρόμους της γραφής και δείχνουν την τάση για διαφύλαξη γραπτών αναφορών (Αφρικανική Ήπειρος). Στην χρησιμοποιούσαν ως επιφάνεια γραφής τα λεγόμενα «δόντια δράκων». Χάρη σε αυτά διασώζεται πλούσιο ιστορικό υλικό για την αρχαία Κίνα.\n27 Δέρματα ζώων Τα δέρματα των ζώων χρησιμοποιήθηκαν για γραφή κειμένων ή αποστολή μηνυμάτων. Καλύτερος εκπρόσωπος αυτής της κατηγορίας είναι η περγαμηνή. Η διαφορά μεταξύ δέρματος και περγαμηνής είναι ότι το δέρμα προέκυπτε από κατεργασία αποτριχωμένου δέρματος ζώου με φυτικά υλικά που περιείχαν βυρσοδεψικό οξύ. Αντίθετα, η περγαμηνή αν και είναι υπόστρωμα γραφής προερχόμενο από δέρμα ζώου, συνήθως προβάτων και κατσικιών, έχει μία επεξεργασία πιο πολύπλοκη που περιγράφεται αναλυτικά σε επόμενη παράγραφο.\n28 Διφθέρα Στην αρχαία γραμματεία το δέρμα ζώου αναφέρεται συχνά ως μέσο γραφής, ενώ οι όροι που χρησιμοποιούνται αδιακρίτως και για τα δύο είναι οι όροι διφθέρα και μεμβράνα (ακατέργαστα ή ημικατεργασμένα δέρματα των ζώων). Εκτεταμένη χρήση δέρματος βουβαλιών για καταγραφή διαφόρων γεγομότων συναντάμε στους Ινδιάνους της Αμερικής. Μουσείο Μπενάκη\n29 Περγαμηνή Η περγαμηνή, που είναι η πιο επεξεργασμένη και ραφιναρισμένη διφθέρα, προέλευσή της έχει την περίφημη αρχαία Πέργαμο της Ιωνίας. Κατασκευάζονταν κυρίως από δέρμα μοσχαριού, κατσικιού, προβάτων και σπάνια από δέρμα όνου. Η περγαμηνή γρήγορα άρχισε να υποσκελίζει τον πάπυρο μια και χάρη στη διαδικασία που υφίστατο ήταν πλέον δυνατή η χρήση και των δύο όψεων του δέρματος, ενώ επιπλέον ήταν ανθεκτικότερη του παπύρου.\n30 Στη φωτογραφία φαίνεται η περγαμηνή (του 10ου αιώνα) στις σελίδες της οποίας κρύβονταν κείμενα του Αρχιμήδη. Αργότερα τα κείμενα αυτά αντικαταστάθηκαν από άλλα θρησκευτικού περιεχομένου. Η τεχνολογία ακτίνων Χ αποκάλυψε τα έργα αυτά. “Μια σελίδα από το παλίμψηστο (πρωτότυπο κείμενο) του Αρχιμήδη που προβλήθηκε” από טוקיוני διαθέσιμο με άδεια CC BY 3.0Μια σελίδα από το παλίμψηστο (πρωτότυπο κείμενο) του Αρχιμήδη που προβλήθηκε טוקיוניCC BY 3.0\n31 Περγαμηνή Μειονεκτήματα – Κατατρώγεται από τα σαρκοφάγα – Ακριβότερη – Ιδιαίτερα ευαίσθητη στην υγρασία Πλεονεκτήματα – Λεπτότερη και ωραία – Ανθεκτικότητα, στερεά, διπλώνεται – Δεν έβγαινε η μελάνη\n32 Στο εμπόριο σήμερα κυκλοφορούν συνηθισμένα χαρτιά με την ονομασία «περγαμηνή» ή «απομίμηση περγαμηνής» που έχουν μόνο ομοιότητα στα γενικά χαρακτηριστικά με την αρχαία περγαμηνή («φυτική περγαμηνή» χαρτί ειδικής επεξεργασίας).\n33 Υφάσματα Βιβλία γραμμένα σε μετάξι (Κίνα, μετά την εφεύρεση του χαρτιού, το μετάξι παραγκωνίστηκε ως γραφική ύλη). Το λινάρι, όπου η χρήση του στην Αίγυπτο χρονολογείται από το 3400 π.Χ., όπου αντικατέστησε τον πάπυρο. «Ζωγραφισμένα» υφάσματα των Ίνκας\n34 Φλοιοί και φύλλα δέντρων Οι φλοιοί των δέντρων ήταν αρκετά πρόσφορο υλικό για γραφή (Ρωσία, Μάγια, Αζτέκοι, Μιχτέκοι, Τολτέκοι κ.α.). Ο φλοιός της φιλύρας (κοινή φλαμουριά) χρησιμοποιούνταν πολύ από τους Ρωμαίους ως γραφική ύλη μέχρι που αντικαταστάθηκε πλήρως από τον πάπυρο. Επίσης, χρησιμοποιούνταν από φυλή της Σουμάτρας που τα δίπλωναν σαν μια μορφή φυσαρμόνικας. votanaaristoteleio.weebly.com “Tilia tomentosa” από Bruce Marlin διαθέσιμο με άδεια CC BY 3.0Tilia tomentosaBruce MarlinCC BY 3.0\n35 Φλοιοί σημύδας “Beresta“Beresta” από Ghirlandajo διαθέσιμο ως κοινό κτήμαGhirlandajo\n36 Τάπα (μεμβράνη από φλοιό) Η λέξη τάπα είναι πολυνησιακός όρος και αφορά μεμβράνες από φλοιό οι οποίες έχουν κοινή φυτική σύσταση με το χαρτί. Παράγονται με χτύπημα του εσωτερικού φλοιού τροπικών δέντρων ώστε να σχηματιστεί μια λεπτή και εύκαμπτη επιφάνεια πολλαπλάσιου μεγέθους. Με διαφορετική επεξεργασία μπορούν να δώσουν χαρτί. Αν και δεν είναι ξεκάθαρο πιστεύεται ότι πρωτοεμφανίσθηκε στην Νοτιοανατολική Ασία πριν από 6500 χρόνια. Χρησιμοποιείται ακόμη και σήμερα ποικιλοτρόπως. “PNG Turtle Tapa Cloth QM r” από Queensland Museum διαθέσιμο με άδεια CC BY-SA 3.0PNG Turtle Tapa Cloth QM rQueensland MuseumCC BY-SA 3.0\n37 Αμάτλ Με το αμάτλ κατασκευάζονταν διάφορα βιβλία αλλά και χάρτες. Τα εικονογραφημένα χρονικά των Αζτέκων έχουν γραφεί σε αμάτλ. Το αμάτλ βρίσκεται πιο κοντά στο χαρτί ακόμα και σε σχέση με τον ίδιο τον πάπυρο. “Amate-tree-guerrero” από Not home διαθέσιμο ως κοινό κτήμαAmate-tree-guerrero Not home\n38 Αμάτλ “Huex codex 1a loc” από CJLL Wright διαθέσιμο ως κοινό κτήμαHuex codex 1a locCJLL Wright\n39 Φύλλα και ίνες δέντρων Χρησιμοποιήθηκαν φύλλα όπως δάφνης, μολόχας, μυρσίνης (μυρτιά), κισσού, συκιάς, αγαύης (αθάνατος), φοινικόφυλλα κ.α.\n40 Ξύλο δέντρων - Ξύλινες πινακίδες (ή σανιδάκια) Στην Πομπηία βρέθηκαν πινακίδες των οποίων η επιφάνεια δεν είχε κερί, αλλά το κείμενο ήταν γραμμένο με μελάνι απευθείας πάνω στο ξύλο. Ζωγραφισμένα σανίδια των Ίνκας φλαμουριά, σημύδα, σκλήθρο και άλλα δέντρα\n41 Ταινίες από μπαμπού αποτελούσαν ένα δημοφιλές μέσο γραφής.\n42 Διάφορα άλλα υλικά Τα “βαμπούμ” των Ιροκουά Οι ζώνες βαμπούμ, που κατεξοχήν χρησιμοποιούσε η φυλή των Ινδιάνων Ιροκουά αποτελούνταν από χάντρες λευκών επεξεργασμένων οστράκων συναρμολογημένων κατά οριζόντιες και κάθετες σειρές. Χρησιμοποιούνταν ως απαραίτητα τελετουργικά αντικείμενα σε θρησκευτικές γιορτές, αλλά και ως μέσο καταγραφής διαφόρων στοιχείων, πληροφοριών ή αναφορών. honorthetworow.org\n43 Κιπού Κατασκευές από κόμπους που χρησιμοποιούνταν ως μνημονικό είδος γραφής από τους Ίνκας του Περού. naturalhistorymag.com Οι αριθμοί 1- 9 “Inca tupac yupanqui” από Kanon6996 διαθέσιμο ως κοινό κτήμαInca tupac yupanqui Kanon6996\n44 Ο πάπυρος Στην Ευρώπη, τα υλικά γραφής που χρησιμοποιήθηκαν ευρύτατα ήταν ο πάπυρος και η περγαμηνή. Ο πάπυρος ήταν γνωστός στην Αθήνα από τον 5ο αιώνα π.Χ. μετά την κατάκτηση της Αιγύπτου από τον Αλέξανδρο και αποτελούσε κοινό γραφικό υλικό. Λόγω όμως των κλιματικών συνθηκών μας κανένα δείγμα παπύρου δεν έχει διασωθεί. Φύλλο παλαιού χαρτιού από πάπυρο “Egyptian Doctor healing laborers on papyrus” από External Radiance διαθέσιμο με άδεια CC BY-SA 3.0Egyptian Doctor healing laborers on papyrusExternal RadianceCC BY-SA 3.0\n45 Το υδροχαρές αυτό φυτό με το επιστημονικό όνομα Cyperus Papyrus και σε μτφρ. κύπειρος ο πάπυρος, φύτρωνε παλαιότερα στις όχθες του ποταμού Νείλου καθώς και σε διάφορες περιοχές της Συρίας, στη Μεσοποταμία και στην απαλαιστίνη, κοντά στη λίμνη Γεννησαρέτ. Στην Αίγυπτο δεν φυτρώνει πλέον όμως φύεται ακόμη στην κοιλάδα του Άνω Νείλου, την Αβησσυνία και τα νερά της Ουγκάντας. Στην Ευρώπη απαντάται στη Σικελία, κοντά στις Συρακούσες. Φθάνει σε ύψος συνήθως τα 1-3 μέτρα και υπό ευνοϊκές συνθήκες τα πέντε μέτρα. Οι Αιγύπτιοι χρησιμοποιούσαν τον πάπυρο από την πέμπτη χιλιετηρίδα π.Χ. “Starr 070221-4774 Cyperus papyrus” από Forest & Kim Starr διαθέσιμο με άδεια CC BY-SA 3.0Starr 070221-4774 Cyperus papyrusForest & Kim StarrCC BY-SA 3.0\n46 Τα κατάλληλα επεξεργασμένα φύλλα του πάπυρου ονομάζονταν βύβλοι. Στην Αίγυπτο ονομάζονταν «παπα» το οποίο οι Έλληνες έκαναν πάπυρο και από τον λατινικό τύπο Papurus προήλθε αργότερα η ονομασία paper και papier. Έτσι, οι λέξεις paper, papier, papel παραπέμπουν στον πάπυρο. Η ονομασία «παπα» ήταν απόδοση φραστική σε αργκό ή στη δημοτική, γιατί προέρχεται από το «παπ-ιούρ», που σημαίνει φυτό του ποταμού. Η λέξη χαρτί προέρχεται από την αρχαιοελληνική ονομασία «χάρτης» για τον πάπυρο. Παρόλα αυτά δεν έχουν την ίδια προέλευση. Θα πρέπει, να διευκρινιστεί πως ο πάπυρος δεν μπορεί να χαρακτηριστεί ως χαρτί. Η παραγωγή του χαρτιού προϋποθέτει αρχικά διαχωρισμό και στη συνέχεια μορφοποίηση των ινών σε φύλλο. Αντίθετα, όπως θα δούμε ακολούθως αναλυτικά η παραγωγή του παπύρου είχε άλλη «λογική».\n47 Η πόλη Βύβλος κατασκεύαζε εκτεταμένα παπύρους με τους οποίους τροφοδοτούσε απομακρυσμένες περιοχές του τότε γνωστού κόσμου. Από την πόλη Βύβλο προήλθε και η λέξη βιβλίο. Η παραγωγή παπύρου στη Βύβλο είχε αρχίσει ήδη από το 1500 π.Χ. Αξίζει να σημειωθεί ότι το 1100 π.Χ. οι Αιγύπτιοι έστειλαν στη Βύβλο 500 ρόλους ακατέργαστου παπύρου (δηλαδή 2000 μέτρα επιφάνεια γραφής) έναντι ξυλείας που είχαν εισάγει στην Αίγυπτο από την περιοχή του Λιβάνου με τους περίφημους κέδρους. sciencephoto.com\n48 Η παραγωγή των παπύρων θα μπορούσαμε να πούμε ότι για τα μέτρα της εποχής εκείνης ήταν «βιομηχανική» (έως 20 φύλλα παπύρου ανά καλάμη παπύρου). Μάλιστα, έφτασε στο σημείο να ασκεί έλεγχο επί της εξαγωγής αλλά και να επιβάλλει δασμούς στην κατανάλωση παπύρου.\n49 Για την παραγωγή του παπύρου, ο κορμός του φυτού ανοίγονταν κατά μήκος σε λεπτές ταινίες με ένα κοφτερό εργαλείο που έμοιαζε με βελόνα. Οι κεντρικές ταινίες ήταν οι πιο φαρδιές και τοποθετούνταν η μία δίπλα στην άλλη. Τα καλύτερης ποιότητας φύλλα παράγονταν από τα μέρη της καλάμης που βρίσκονταν κοντά στην εντεριώνη (ψίχα). Όταν σχηματίζονταν το επιθυμητό πλάτος διαβρέχονταν. maat.org.ru\n50 Ακολουθούσε η τοποθέτηση νέας στρώσης ταινιών (ή σπανιότερα νέων στρώσεων) κάθετα επάνω στην πρώτη στρώση όπως φαίνεται ακολούθως. Ανώτατη Εκκλησιαστική Ακαδημία Θεσσαλονίκης\n51 Σε κάθε περίπτωση ήταν απαραίτητη η χρησιμοποίηση φυτικής κόλλας που βοηθούσε στην κόλληση των στρώσεων του πάπυρου. Με την πίεση έβγαινε από τις χλωρές ίνες του φυτού μια κολλώδης ουσία και έτσι τα δύο στρώματα ενώνονταν μεταξύ τους. Τέλος, προκειμένου να σχηματιστεί ένα ενιαίο φύλλο υπόκειντο σε πίεση και αφήνονταν για στέγνωμα σε προσήλια μέρη.\n52 Για να μπορέσει το υπόστρωμα αυτό να χρησιμοποιηθεί για γραφή απαιτούνταν η λείανση της επιφάνειάς του η οποία γίνονταν συνήθως με ελαφρόπετρα ή κόκαλο. Για την καλύτερη ποιότητα και αντοχής του υποστρώματος αυτού απομάκρυναν την τυχόν παραμένουσα υγρασία χτυπώντας το φύλλο με σφυριά. maat.org.ru\n53 Το μεγάλο μειονέκτημα του παπύρου ήταν πως έσπαγε εύκολα (ήταν χοντρός και άκαμπτος) και η συχνή χρήση των μεγάλων σε μέγεθος ρόλων προκαλούσε πολλές βλάβες από το διαρκές δίπλωμα και ξεδίπλωμα. Ένας άλλος μεγάλος εχθρός του παπύρου ήταν η υγρασία. Με την έκθεσή του σε αυτήν, γινόταν εύθρυπτος και το χρώμα του σκούραινε. Για το λόγο αυτόν τα πλουσιότερα αρχαιολογικά παπυρικά ευρήματα διασώθηκαν σε περιοχές με ξηρό κλίμα.\n54 Να θυμόμαστε ότι ο πάπυρος χρησιμοποιήθηκε επί 2000 χρόνια πριν η περγαμηνή και η χαρτοποιία πάρουν την θέση του. Από πάπυρο είναι το αρχαιότερο δείγμα φιλολογικού συγγράμματος στον κόσμο, ο πάπυρος του Πρις, που ανήκει στους Αιγυπτιακούς θησαυρούς της Εθνικής Γαλλικής Βιβλιοθήκης. Η ηλικία του έχει υπολογιστεί σε 4000 χρόνια και έχει διατηρηθεί άθικτος. Ονομάζεται έτσι από τον αρχαιολόγο Εμίλ Πρις ντ' Αβέν που τον αγόρασε το 1856 στις Θήβες και τον δώρισε στην Εθνική Βιβλιοθήκη της Γαλλίας.Εμίλ Πρις ντ' ΑβένΕθνική Βιβλιοθήκη της Γαλλίας\n55 Θα πρέπει, τέλος, να διευκρινιστεί πως ο πάπυρος δεν μπορεί να χαρακτηριστεί ως χαρτί, καθώς η παραγωγή του τελευταίου προϋποθέτει το διαχωρισμό των ινών μέσω της διεργασίας της πολτοποίησής και στη συνέχεια τη διαμόρφωση αυτών σε λεπτό φύλλο.\n56 Πάπυρος με φυσικό χρωματισμό PapyrusPapyrus από Sharandra διαθέσιμο με άδεια CC BY 3.0SharandraCC BY 3.0\n57 Πάπυρος με φυσική παλαίωση\n59 Πάπυρος Μειονεκτήματα – Εύθρυπτο, καταστροφή – Δε διπλώνεται εύκολα Πλεονεκτήματα – Χαμηλή τιμή – Δεν τον έτρωγαν τα σκουλίκια – Όχι σήψη\n60 Περγαμηνή Μειονεκτήματα – Κατατρώγεται από τα σαρκοφάγα – Ακριβότερη – Ιδιαίτερα ευαίσθητη στην υγρασία Πλεονεκτήματα – Λεπτότερη και ωραία – Ανθεκτικότητα, στερεά, διπλώνεται – Δεν έβγαινε η μελάνη\n61 Σήμερα το χαρτί χρησιμοποιείται και στα τυπωμένα ηλεκτρονικά ………………. Figure 10, Figure 11., Paper ElectronicsFigure 10, Figure 11., Paper Electronics, Daniel Tobjörk, Ronald Österback,Advanced Materials, Volume 23, Issue 17, May 3, 2011, Pages 1935–1961\n63 Βιβλιογραφία  Ξενόγλωσση Hubbe (2005) M. A. : “Paper”. Kirk-Othmer Encyclopedia of Chemical Technology, John Wiley & Sons, Inc. (Article Online Posting Date: 15.7. 2005). Scott W. E. (1989): “Properties of paper: An Introduction”. TAPPI Press, Atlanta.  Ελληνική Βλέσσας Μ. –Μαλακού Μ., Ιστορία του χαρτιού, Εκδόσεις Αιώρα, Αθήνα, 2010. Λάζος Χ.Δ. «Γραφή τότε που δεν υπήρχε το χαρτί», Εκδόσεις Ανατολικός, Αθήνα 2002. Τσάτσης Δ. Ε., Ανάλυση περιβαλλοντικών επιπτώσεων ανακυκλωμένου χαρτιού συσκευασίας (και διαχείριση ενέργειας και αποβλήτων), Διπλωματική Εργασία, Ε.Μ.Π., Αθήνα, 2008.  Σύνδεσμοι Ancient Greek Technology Project el.orthodoxwiki.org en.wikipedia.org/Amate\n66 Σημείωμα Αναφοράς Copyright Τεχνολογικό Εκπαιδευτικό Ίδρυμα Αθήνας, Βασιλική Μπέλεση 2014. Βασιλική Μπέλεση. «Εκτυπωτικά Υποστρώματα (Θ). Ενότητα 1: Πρόδρομες επιφάνειες γραφής». Έκδοση: 1.0. Αθήνα 2014. Διαθέσιμο από τη δικτυακή διεύθυνση: ocp.teiath.gr.ocp.teiath.gr\n68 Επεξήγηση όρων χρήσης έργων τρίτων 67 Δεν επιτρέπεται η επαναχρησιμοποίηση του έργου, παρά μόνο εάν ζητηθεί εκ νέου άδεια από το δημιουργό. © διαθέσιμο με άδεια CC-BY διαθέσιμο με άδεια CC-BY-SA διαθέσιμο με άδεια CC-BY-NC-SA διαθέσιμο με άδεια CC-BY-NC Επιτρέπεται η επαναχρησιμοποίηση του έργου και η δημιουργία παραγώγων αυτού με απλή αναφορά του δημιουργού. Επιτρέπεται η επαναχρησιμοποίηση του έργου με αναφορά του δημιουργού, και διάθεση του έργου ή του παράγωγου αυτού με την ίδια άδεια. Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η εμπορική χρήση του έργου. Επιτρέπεται η επαναχρησιμοποίηση του έργου με αναφορά του δημιουργού και διάθεση του έργου ή του παράγωγου αυτού με την ίδια άδεια. Δεν επιτρέπεται η εμπορική χρήση του έργου. διαθέσιμο με άδεια CC-BY-ND Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η δημιουργία παραγώγων του έργου. διαθέσιμο με άδεια CC-BY-NC-ND Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η εμπορική χρήση του έργου και η δημιουργία παραγώγων του. διαθέσιμο με άδεια CC0 Public Domain διαθέσιμο ως κοινό κτήμα Επιτρέπεται η επαναχρησιμοποίηση του έργου, η δημιουργία παραγώγων αυτού και η εμπορική του χρήση, χωρίς αναφορά του δημιουργού. χωρίς σήμανσηΣυνήθως δεν επιτρέπεται η επαναχρησιμοποίηση του έργου.\n69 Σημείωμα Χρήσης Έργων Τρίτων Το Έργο αυτό κάνει χρήση περιεχομένου από τα ακόλουθα έργα: Hubbe (2005) M. A. : “Paper”. Kirk-Othmer Encyclopedia of Chemical Technology, John Wiley & Sons, Inc. (Article Online Posting Date: 15.7. 2005). Scott W. E. (1989): “Properties of paper: An Introduction”. TAPPI Press, Atlanta. Βλέσσας Μ. –Μαλακού Μ., Ιστορία του χαρτιού, Εκδόσεις Αιώρα, Αθήνα, 2010. Λάζος Χ.Δ. «Γραφή τότε που δεν υπήρχε το χαρτί», Εκδόσεις Ανατολικός, Αθήνα 2002. Τσάτσης Δ. Ε., Ανάλυση περιβαλλοντικών επιπτώσεων ανακυκλωμένου χαρτιού συσκευασίας (και διαχείριση ενέργειας και αποβλήτων), Διπλωματική Εργασία, Ε.Μ.Π., Αθήνα, 2008. Ancient Greek Technology Project el.orthodoxwiki.org en.wikipedia.org/Amate\n71 Χρηματοδότηση Το παρόν εκπαιδευτικό υλικό έχει αναπτυχθεί στo πλαίσιo του εκπαιδευτικού έργου του διδάσκοντα. Το έργο «Ανοικτά Ακαδημαϊκά Μαθήματα στο Πανεπιστήμιο Αθηνών» έχει χρηματοδοτήσει μόνο την αναδιαμόρφωση του εκπαιδευτικού υλικού. Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.\nΚατέβασμα ppt "Εκτυπωτικά Υποστρώματα (Θ) Ενότητα 1: Πρόδρομες επιφάνειες γραφής Βασιλική Μπέλεση Επίκ. Καθηγήτρια Τμήμα Γραφιστικής Κατεύθυνση Τεχνολογίας Γραφικών Τεχνών."


Πέτρος Κωστόπουλος στο The 2Nihgt Show: Έχω σκεφτεί την αυτοκτονία – GRIK.gr\nΚαλεσμένος του Γρηγόρη Αρναούτογλου ο Πέτρος Κωστόπουλος μίλησε για τη σκοτεινότερη περίοδο της ζωής του, που τον έκανε να σκεφτεί ακόμα και να σκεφτεί την αυτοκτονία.\nΓια την πιο άσχημη περίοδο που πέρασε στη ζωής του, η οποία τον έφερε στο σημείο να σκέφτεται να προχωρήσει ακόμα και να σκεφτεί την αυτοκτονία, μίλησε στην εκπομπή The 2Night Show φιλοξενούμενος του Γρηγόρη Αρναούτογλου, ο Πέτρος Κωστόπουλος.\nΟ πρώην εκδότης και νυν παρουσιαστής, εμφανίστηκε στην εκπομπή του Γρηγόρη Αραναούτογλου, ύστερα από πολύ καιρό απουσίας από εκπομπές και λίγες ημέρες μετά από τον θόρυβο που δημιουργήθηκε σχετικά με το ταξίδι του στο Ντουμπάι τις ημέρες των εορτών.\nΗ κατάθλιψη και οι «φίλοι που χάθηκαν»\nΜιλώντας για όλα, ο Πέτρος Κωστόπουλος, ο οποίος σημειωτέον δεν μίλησε για την πρώην σύζυγό του, Τζένη Μπαλατσινού, γεγονός που είχε ξεκαθαρίσει από την αρχή της εκπομπής ο Γρηγόρης Αρναούτογλου, λέγοντας πως δεν πρόκειται να ρωτήσει τίποτα σχετικά με αυτό το θέμα, αποκάλυψε λεπτομέρειες για την εποχή που ως επιχειρηματίας και εκδότης έφτασε στην καταστροφή και την χρεωκοπία.\nΌπως εξομολογήθηκε, κατά την εποχή που επιχειρηματικά όλα «γκρεμίζονταν» γύρω του, ήταν και εποχή που διάφοροι «φίλοι» του εξαφανίστηκαν.\nΣύμφωνα με τα λεγόμενά του, «όταν μπεις στη διαδικασία να χάσεις και τους τρεις πυλώνες της ζωής σου, τη δουλειά, την οικογένεια και τους φίλους σου, η μοναξιά είναι εκκωφαντική. Σαν ένα πλοίο που σφυρίζει στα αυτιά σου μέσα σε ένα δωμάτιο».\nΟι σκέψεις για οι σκοτεινές σκέψεις\nΛίγες στιγμές αργότερα μάλιστα, δήλωσε χαρακτηριστικά: «Να σου επιτίθενται τα ζόμπι από γύρω, να μην μπορείς να ορθοποδήσεις και να είσαι […] μόνος σε ένα σπίτι. Ε θες να πηδήξεις! Και έχει περάσει από το μυαλό μου αυτή η σκέψη. Πολύ εύκολα αλλά έκανα μια κουβέντα».\nΌπως αποκάλυψε ο Πέτρος Κωστόπουλος, δέχθηκε βοήθεια από μια ψυχίατρο, η οποία με τα λόγια της τον έκανε να ξεκαθαρίσει τα πράγματα. «Δεν έχω κάνει ψυχοθεραπεία. Μου είπε η ψυχίατρος που πήγα ότι δεν μου χρειάζεται και πολύ γιατί ξέρω τι έχω».\nΜάλιστα ο Πέτρος Κωστόπουλος δεν δίστασε να αποκαλύψει και το τι του είπε η ψυχίατρος που επισκέφθηκε, ώστε να τον αποτρέψει να κάνει κακό στον εαυτό του. «Μου λέει, λοιπόν, πως αν σκεφτώ την αυτοκτονία, θα καταφέρω κάτι πάρα πολύ βαρύ. Θα καταφέρω να κάνω δυστυχισμένα τα παιδιά μου, μέχρι να πεθάνουν, κομπλεξικά και να μισούν την κοινωνία η οποία σε οδήγησε σε αυτό. Αυτό δεν υπήρχε περίπτωση να το κάνω στα παιδιά μου. Και έτσι αποφάσισα ότι μπορεί να γίνει κάποιο ατύχημα το οποίο δεν φαίνεται».


Marshmallow - Άρωμα 100ml\nΤα βουτηγμένα σε ζάχαρη ροδοπέταλα που εμβαπτίζονται με την ροζ Musk, και το μαλλί της γριάς εκπέμπουν ένα «ξόρκι» που θα αιχμαλωτίσει τους θαυμαστές σας. Ψεκάστε το Marshmallow και απολαύστε το γλυκό ταξίδι.\n- Το Eau de parfum θα διαρκέσει πολύ περισσότερο από ένα Eau de toilette\n- Ροζ Musk και βάση από μαλλί της γριάς\n- Το άρωμα λουλουδιών Jasmine παραμένει όλη την ημέρα\n- Μπορεί να αυξηθεί η διάρκεια και η μυρωδιά του αρώματος με την χρήση Marshmallow αφρόλουτρου και κρέμας σώματος.\n- Μπουκαλάκι με ανάγλυφα Γαλλικά σχέδια\nΤο Marshmallow ενορχηστρώθηκε συλλογικά με τη Musk Βανίλιας και το γιασεμί που τονίζει αυτό το όμορφο, θηλυκό άρωμα. Βουτηγμένα σε ζάχαρη ροδοπέταλα με λευκό γαρύφαλλο και μαλλί της γριάς συνδυάζονται όμορφα για να δημιουργήσουν ένα υπέροχο, γλυκό άρωμα\nΑΞΙΟΛΟΓΗΣΤΕ:Marshmallow - Άρωμα 100ml


Στήριξη των κινητοποιήσεων των εργαζομένων στους δήμους από την ΚΕΔΕ\nΤη συμπαράστασή της ΚΕΔΕ στις κινητοποιήσεις που εξήγγειλαν οι Ομοσπονδίες των εργαζομένων στους δήμους ( ΠΟΕ-ΟΤΑ και ΠΟΠ-ΟΤΑ), εξέφρασε ο πρόεδρος της Ένωσης, Γιώργος Πατούλης και κάλεσε όλους τους δημάρχους να αναλάβουν πρωτοβουλία, προκειμένου να στηρίξουν τις κινητοποιήσεις που πραγματοποιούν, με αποφάσεις των δημοτικών συμβουλίων τους.\nO Γιώργος Πατούλης υπογράμμισε ότι τα αυξημένα προβλήματα στον χώρο της Αυτοδιοίκησης, αλλά και οι ανάγκες των τοπικών κοινωνιών απαιτούν «κοινό βηματισμό» της ΚΕΔΕ με τους εργαζόμενους. «Οφείλουμε να λειτουργήσουμε εθνικά πάνω από κόμματα και με σταθερό προσανατολισμό την ενίσχυση της τοπικής ανάπτυξης, μέσω της αποκέντρωσης των αρμοδιοτήτων από το συγκεντρωτικό κράτος. Έτσι θα κερδίσουμε και το στοίχημα της εθνικής ανάπτυξης», τόνισε ο πρόεδρος της ΚΕΔΕ.\nΗ ΠΟΕ ΟΤΑ έχει προκηρύξει 48ωρη απεργία για το σύνολο των εργαζομένων στην Τοπική Αυτοδιοίκηση, την ερχόμενη Δευτέρα και Τρίτη, 22 και 23 Μαΐου, καθώς και αποχή από κάθε εργασία το ερχόμενο Σαββατοκύριακο, 20 και 21 Μαΐου.\nΗ ΠΟΠ ΟΤΑ αποφάσισε να πραγματοποιήσει στάση εργασίας αύριο, Παρασκευή 19 Μαΐου, από τις 10:00 έως τη λήξη του ωραρίου, με συγκέντρωση στις 11:00 έξω από το υπουργείο Εσωτερικών και αποχή από κάθε εργασία το Σαββατοκύριακο 20 και 21 Μαΐου.\nΠορεία στο κέντρο της Αθήνας από την ΠΟΕ-ΟΤΑ ενάντια σε διάταξη του αναπτυξιακού πολυνομοσχεδίου\nΚινητοποιήσεις εξήγγειλε η ΠΟΕ - ΟΤΑ ενάντια στην εκχώρηση της καθαριότητας σε ιδιώτες


Rustic Finesse | Αννα Ανεμομύλου, αέρινα νυφικά, νυφικές δημιουργίες στο Κολωνάκι\nΜία ρομαντική ιστορία με χειμερινές πινελιές θα μοιραστώ μαζί σας!\nΕίναι μεγάλη μου χαρά που δημιούργησα αυτό το μοναδικό νυφικό συμμετέχοντας σε αυτό το πολύ όμορφο project που εμπνεύστηκε το Bon Bon Studio Events!\nΜέσα στη φύση με τα επιβλητικά ψηλά έλατα να μας περιβάλλουν συναντηθήκαμε με αγαπημένους και ταλαντούχους συνεργάτες για να δημιουργήσουμε την ονειρική σύνθεση αυτού του γάμου!\nΤη φωτογράφιση του project αυτού ανέλαβαν οι Νίκος Μυλωνάς, Ιωάννης Κοντός και Νάντια Παναγοπούλου και τη βιντεογράφηση ο Yanni Hood!\nΤην όμορφη νύφη μας Βασσιλεία Βολανάκη επιμελήθηκε hair & make up η Έλενα Παρασκευά και στόλισαν με τα ιδιαίτερα κοσμήματα τα Marren Handmade Jewellery!\nΗ υπεροχή των rustic στοιχείων και χρωμάτων τελειοποιήθηκε με τις ιδιαίτερες ανθοσυνθέσεις του Red Box Day, τα έπιπλα του LH Event Rentals, τη διακόσμηση του 3Biz και τα εξαιρετικά γλυκά του Buttermilk!\nΗ έμπνευση του νυφικού δεν θα μπορούσε να μην αποπνέει ρομαντισμό και μία αριστοκρατική φινέτσα! Με βασικό στοιχείο το συνδυασμό αγαπημένων υλικών η φιγούρα της ρομαντικής μας νύφης αποδόθηκε με το πάντρεμα υπέροχης γαλλικής δαντέλας με ξεχωριστό κέντημα και ανάλαφρου τουλιού με μοναδικές λεπτομέρειες! Αγαπημένο στοιχείο στις νυφικές μου δημιουργίες αποτελεί το μακρύ μανίκι που προσδίδει ένα σοφιστικέ και κοριτσίστικο τόνο στο νυφικό!\nΗ πρόταση μου πάντα για τις νυφούλες μου είναι να συνοδεύσουν το νυφικό τους με ένα αξεσουάρ! Στη συγκεκριμένη δημιουργία μου φαντάστηκα τη νυφούλα σαν από άλλη εποχή με το ανάλαφρο φόρεμά της να περπατάει μέσα στη φύση και ολοκλήρωσα αυτή τη μοναδική εικόνα με μία αέρινη τούλινη κάπα με κεντημένα λουλούδια στους ώμους!\nΝιώθω πάντα μια συγκίνηση και ιδιαίτερη χαρά όταν μπορώ να έχω τόσο εξαιρετικές συνεργασίες στην χρόνια πορεία μου ως σχεδιάστρια! Είναι για μένα μία αστείρευτη πηγή έμπνευσης!\nΕυχαριστώ όλους τους συντελεστές αυτού του project για την υπέροχη ιστορία που δημιουργήσαμε! Ας αφήσετε το ρομαντισμό της να σας συνεπάρει!\nConcept, planning, styling: Bon Bon Studio\nPhotographer: Νίκος Μυλωνάς\nBackstage Photography: Ιωάννης Κοντός & Νάντια Παναγοπούλου\nVideographer: Yanni Hood\nBridal gown: Anna Anemomilou\nBridal crowns: Aegis Jewellery\nJewellery: Marren Handmade Jewellery\nFurniture rentals: LH Event Rentals\nArt de la table rentals: 3Biz\nSweets: Buttermilk Patisserie\nHairstyling & Makeup Artist: Έλενα Παρασκευά\nModel: Βασσιλεία Βολανάκη


Πεμ 25 Αυγ 2016, 17:11\nΤι είναι το Σύνδρομο Πολυκυστικών Ωοθηκών και ποιός το παθαίνει;Αν οι ορμόνες μέσα στον οργανισμό μιας γυναίκας δεν "δουλεύουν" με τον σωστό τρόπο, δηλαδή δεν βρίσκονται σε μια ισορροπία μεταξύ τους, τότε οι ωοθήκες παράγουν πολλά ωοθυλάκια (είναι αυτές οι μικρές κυστούλες που σε ένα φυσιολογικό κύκλο, κάθε μήνα, μια απο αυτές απελευθερώνει ένα ωάριο).\nΑυτό το σύνδρομο συναντάται σε γυναίκες που βρίσκονται στην αναπαραγωγική ηλικία της ζωής τους, δηλαδή που έχουν περίοδο. Συχνά πρωτοεμφανίζεται κατά την διάρκεια της εφηβείας και δεν είναι κάτι που θεραπεύεται. Σπάνια οι ωοθήκες επανέρχονται στη φυσιολογική τους λειτουργία.\nΣυνήθως οι γυναίκες που έχουν το σύνδρομο έχουν και ακανόνιστη περίοδο. Μετά από κάποιο χρονικό διάστημα σε μερικές απ’ αυτές τις γυναίκες η περίοδος σταματάει. Γυναίκες με σύνδρομο πολυκυστκών ωοθηκών ίσως αντιμετωπίσουν δυσκολία στο να μείνουν έγκυες. Περίπου το 70% αυτών των γυναικών έχουν εντονότερη τριχοφυία στους κροτάφους, στο πηγούνι, πάνω από το στόμα, γύρω από τις θηλές των μαστών, στο στήθος, χαμηλά στην κοιλιά και στους μηρούς.\nΟι επιστημονικές μελέτες παγκοσμίως δεν έχουν δείξει με βεβαιότητα ακόμη, από τι προκαλείται το σύνδρομο των πολυκυστκών ωοθηκών. Ίσως υπάρχει κάποια διαταραχή στον μηχανισμό με τον οποίο το σώμα χρησιμοποιεί το σάκχαρο. Λόγω αυτής της διαταραχής, οι ορμόνες που ελέγχουν τις ωοθήκες και την περίοδο δεν βρίσκονται σε κάποια ισορροπία μεταξύ τους.\nΕάν υπάρχει σύνδρομο πολυκυστικών ωοθηκών, νεώτερες έρευνες έχουν δείξει ότι είναι πιθανότερο η γυναίκα στο μέλλον να αναπτύξει υπέρταση (υψηλή αρτηριακή πίεση) ή διαβήτη (σάκχαρο). Αυτό σημαίνει ότι αυξάνονται οι πιθανότητες στο μέλλον για εγκεφαλικό και για έμφραγμα.\nΕξαιτίας των ανωμαλιών της περιόδου οι γυναίκες με το σύνδρομο, είναι πιο πιθανό να μην μπορούν να μείνουν έγκυες εύκολα. Επίσης αυτές οι γυναίκες έχουν μεγαλύτερη πιθανότητα στο μέλλον να νοσήσουν από καρκίνο του ενδομητρίου ή καρκίνο του μαστού.\nΟ γιατρός θα ψάξει να βρει τα σημάδια-συμπτώματα του συνδρόμου. Ορισμένες εξετάσεις αίματος που προσδιορίζουν επίπεδα ορμονών στο αίμα, μπορεί να βοηθήσουν στην διάγνωση. Το υπερηχογράφημα των έσω γεννητικών οργάνων μπορεί να δείξει αν υπάρχουν μικρές κύστεις στις ωοθήκες, εύρημα που είναι χαρακτηριστικό του συνδρόμου.\nAν υπάρχουν πολυκυστικές ωοθήκες ίσως χρειαστεί η γυναίκα να χάσει βάρος αν το βάρος της είναι πάνω από το φυσιολογικό. Υπάρχουν φάρμακα που μπορούν να βοηθήσουν να γίνει τακτική η περίοδος και να βελτιωθεί η έντονη τριχοφυία και η ακμή, αν υπάρχουν. Αν υπάρχει διαβήτης (υψηλό σάκχαρο) ή υψηλή αρτηριακή πίεση, θα πρέπει να θεραπευτούν. Εάν επιθυμεί να φέρει στον κόσμο ένα παιδί, υπάρχουν φάρμακα που μπορούν να βοηθήσουν να μείνει έγκυος.\nΕίναι σημαντικό να επισημανθεί ότι το Σύνδρομο Πολυκυστικών Ωοθηκών δεν είναι το ίδιο με το απλό εύρημα ενός υπερηχογραφήματος όπου απεικονίζονται οι ωοθήκες ως πολυκυστικές. Σε αυτήν την περίπτωση δεν είναι απαραίτητο να ισχύουν όσα αναφέρθηκαν πιο πάνω.\nΕίναι άλλο το ¨Σύνδρομο Πολυκυστικών ωοθηκών¨ και άλλο η ¨εικόνα Πολυκυστικών ωοθηκών¨ που πολύ συχνά βλέπουμε με το υπερηχογράφημα.


Pieriasport-news.gr: Ένα σχόλιο ουσίας στο άρθρο του Ηλία Χρυσικού για τον Διοικητή του Νοσοκομείου Κατερίνης. (Γράφει ο Χρήστος Γκουγκουρέλας)\nΤο θέμα που εγείρει ο φίλος Ηλίας είναι πράγματι πολύ σοβαρό. Γιατί τα γεγονότα (υπό την προϋπόθεση ότι αληθεύουν), επί των οποίων αφορούν οι πληροφορίες του, που είχε την ευγενή προαίρεση και το θάρρος να μοιραστεί μαζί μας, δεν είναι απλώς εκφάνσεις του ‘‘γνωστού και μη εξαιρετέου’’ στην Ελλάδα κομματοκρατικού φαινομένου, αλλά αντανακλούν και την ίδια την ποιότητα της δημοκρατικής ζωής του Τόπου.\nΚαταρχάς, φρονώ ότι για να δομήσουμε ορθώς τη σκέψη μας επ’ αυτών που αναφέρονται στο άρθρο του άνω δημοσιογράφου, θα πρέπει πρώτα να βρούμε τα ‘‘ερείσματα της συλλογιστικής’’ μας.\nΟ κ. Χρυσικός κάνει για μια ακόμα φορά λόγο για το διαβόητο ‘‘Μητρώο Στελεχών’’ του Κυβερνώντος κόμματος, το οποίο κάθε άλλο παρά άσχετο είναι με την περίπτωση. Η ρητορεία της ΝΔ, διάχυτη και διακεκηρυγμένη σταθερά στον προγραμματικό της λόγο, ήταν περί αξιοκρατίας και αξιολόγησης παντού. Και τούτο διότι η Αξιοκρατία και Αξιολόγηση θα αποτελούσαν τις θεμέλιες προϋποθέσεις της Μεταρρύθμισης που είχε αναγγείλει ο νυν Πρωθυπουργός, ήτοι της γενικής προσπάθειας η Ελλάδα να αλλάξει σελίδα. Το ‘‘Μητρώο Στελεχών’’, υπό το πνεύμα αυτό, έγινε θύλακας αξίων, γιατί πολλοί πίστεψαν σ’ αυτό αλλά και στην επήρεια που θα είχε στην πολιτική ζωή, κατά τα λεγόμενα του κ. Μητσοτάκη. Το ‘‘Μητρώο Στελεχών’’ συγκέντρωσε πρωτοφανώς πολύ κόσμο, κόσμο με αρκετά έως και πάρα πολλά προσόντα. Και το κυριότερο, ανθρώπους με επιστημονικές δεξιότητες και κοινωνικό ανάστημα, που δεν είχαν κατ’ ανάγκη να κάνουν αποκλειστικά και μόνο με τον ιδεολογικό χώρο της ΝΔ.\nΥπ’ αυτά τα δεδομένα, ένα δεύτερο, κομβικό, έρεισμα συλλογιστικής αφορά το πως θα διασφαλίζονταν, δηλαδή με ποιες εγγυητικές θεσμικές δικλείδες, η αξιοποίηση των αξίων. Ειδικά στον τομέα του διορισμού Διοικητών ΝΠΔΔ, πώς θα έπρεπε να λειτουργήσει το σύστημα (;). Ακόμη πιο ειδικά, στην επιλογή των Διοικητών των Νοσοκομείων, πώς θα έπρεπε να ξεκινήσουν και να ολοκληρωθούν οι διαδικασίες (;).\nΗ σύμφωνη με το μεταρρυθμιστικό πνεύμα απάντηση στα παραπάνω ερωτήματα είναι ότι θα έπρεπε να ξεκινήσουν με Προκήρυξη που να απαιτεί και να προωθεί τους άξιους και κατάλληλους ταυτόχρονα.Η δε Προκήρυξη που θα ‘‘μαγνήτιζε’’ τους άξιους και κατάλληλους και θα περνούσε το μεταρρυθμιστικό μήνυμα παντού, θα απαιτούσε οι υποψήφιοι Διοικητές να έχουν τουλάχιστον Μεταπτυχιακό Τίτλο ή και Διδακτορικό ακόμα στη Διοίκηση Μονάδων Υγείας, καθώς και διαπεπιστευμένο βαθμό εξοικείωσης και εμπειρίας στον συγκεκριμένο κλάδο. Με αυτόν τον τρόπο,η Προκήρυξη θα μπορούσε να ‘‘βγάλει’’ στην επιφάνεια το targetgroup των εξειδικευμένων προσοντούχων, που είναι κατάλληλοι για την περίπτωση. Όποια δε επιλογή προσώπου Διοικητή γινόταν μετά από τον αρμόδιοΥπουργό δεν θα προσέκρουε πουθενά, γιατί η επιλογή αυτήθα ανέδυε αξιοκρατικό κύρος.\nΌλα ξεκίνησαν από την Προκήρυξη, λοιπόν. Η Προκήρυξη για τον διορισμό των Διοικητών των Νοσοκομείων, παρόλο που ήταν διανθισμένη με βαρύγδουπες φράσεις (πχ ‘‘βιογραφικά ευρωπαϊκού τύπου’’, όπως έγραψε κι ο Ηλίας Χρυσικός), έθετε ως μόνη προϋπόθεση καταλληλότητας για τους υποψηφίους Διοικητές, που υπέβαλαν σχετική Αίτηση,την κατοχή τίτλου ΑΕΙ. Και απλά ανέφερε στο τέλος ‘‘νεφελωδώς’’ ότι όποια άλλα προσόντα θα συνεκτιμούνταν.\nΜε δεδομένο όμως ότι πτυχίο ΑΕΙ έχει όλη η Ελλάδα (κατά τη γνωστή ρήση της καθομιλουμένης), στην πράξη η επιλογή Διοικητών αφήνονταν στην ‘‘υπερχειλή διακριτική ευχέρεια’’ του Υπουργού Υγείας. Σε αντίθεση με τη ρητορική περί αξιοκρατίας και περί ακομμάτιστου κράτους, ρητορική μάλιστα που θεσμοθετήθηκε και νομοθετικά στον ίδιο τον Νόμο για το επιτελικό κράτος,η εν λόγω Προκήρυξη ήταν adhoc προσκλητήριο σε όλο το κομματικό σώμα του κυβερνώντος κόμματος να ‘‘πιέσει’’ για μια θέση, αφήνοντας έτσι ανοιχτή, ορθάνοιχτη θα ‘λεγα εγώ,την πόρτα στον κομματισμό.\nΌταν είσαι, λοιπόν, Υπουργός Υγείας, και δη σε μια Ελλάδα που ‘‘μεταρρυθμίζεται’’, δεν δέχεσαι να υπογράψεις Προκήρυξη για διορισμό Διοικητών Νοσοκομείων ζητώντας από τους υποψηφίους να σου φέρουν βασικά μόνο πτυχίο ΑΕΙ. Γιατί αν δεχθείς να υπογράψεις τέτοια Προκήρυξη, είναι από αναμενόμενο ως απολύτως βέβαιο ότι θα ‘‘δεχθείς’’ και ‘‘επισκέψεις’’ των λεγόμενων, στη γλώσσα του lobbying ‘‘προσώπων ή ομάδων άσκησης πίεσης’’.\nΕπομένως, έχοντας κατά νου την άνω συλλογιστική γραμμή, μπορεί να ειπωθεί ότι το τι ακολούθησε της Προκήρυξης (τονίζω ξανά, υπό την προϋπόθεση ότι είναι αληθείς οι πληροφορίες του κ. Χρυσικού) είναι μεν θλιβερό, εξηγήσιμο δε. Με την πόρτα ήδη ανοιχτή, η κομματοκρατία ανέλαβε δράση, έχοντας ως βασική παράμετρο αυτής της δράσης της την ευνοιοκρατία, την κατασφάλιση δηλαδή της πραγμάτωσης των συμφερόντων των κομματικών‘‘ημετέρων’’. Η ρητορική περί εξειδικευμένων αξίων και το Μητρώο Στελεχών απίσχνησαν και …χάθηκαν στην πορεία.\nΜάλιστα, αν το πραγματικό υπόβαθρο όσων αναφέρει ο άνω δημοσιογράφος είναι αληθές, φαίνεται ότι η γνωστή‘‘πελατειοκρατεία’’ λειτούργησε εν προκειμένω υπό διπλή μορφή :και υπό τη μορφή του ‘‘θετικού φαβοριτισμού’’, δηλαδή της ενεργητικής παρέμβασης από τα ‘‘πρόσωπα ή τις ομάδες πίεσης’’ (είτε αυτές είναι… τριάδες, πεντάδες ή …δεκάδες), ώστε να ‘‘βολευτεί’’ ο επιθυμητός προωθούμενος του κομματικού σωλήνα, αλλά και υπό τη μορφή του ‘‘αποτρεπτικού κοτζαμπασισμού’’,κατά τον οποίο οι‘‘τοπικοί προύχοντες’’, όπως γλαφυρά τους περιγράφει ο φίλος Ηλίας, είτε ένεκα της προσωπικής απαρέσκειάς τους προς συγκεκριμένα πρόσωπα, είτε προκειμένου να διαμορφώσουν ευνοϊκές γι’ αυτούς συνθήκες για την ‘‘επόμενη μέρα’’, προσπάθησαν να ‘‘αποκλείσουν’’ ανθρώπους και προοπτικές.\nΜετά από τα παραπάνω, θαρρώ ότι από το όλο ζήτημα πρέπει να ‘‘περάσει’’ ένα μήνυμα και δη κατευθείαν στον ίδιο τον Πρωθυπουργό. Η Μεταρρύθμιση της χώρας, στην οποία πολλοί πιστεύουμε και την οποία έντονα ζητούμε, δεν είναι μόνο υπόθεση βελτίωσης των οικονομικών μεγεθών και εξομάλυνσης του οικονομικού κλίματος. ΚαμίαΜεταρρύθμιση δεν είναι και δεν πρέπει να είναι μονοδιάστατη. Ουσιώδες κριτήριο για την‘‘αλλαγή’’ στην Ελλάδα είναικαι εκείνες οι πολιτικές συμπεριφορές που θα συμπαρασύρουνκαι την κοινωνία σε αλλαγή κουλτούρας. Και ναι, για να αλλάξει η Ελλάδα, κριτήριο θα είναι κατά πόσο μπορεί να αλλάξει και κυβερνών κόμμα, ως κόμμα εξουσίας, και να τιθασεύσει τη δράση των… ‘‘κομματανθρώπων’’.\nΥΓ. Ειδικά για τα στελέχη της ΝΔ, δεν ήταν αρκετό που έκαναν ‘‘αντιπολίτευση’’ στον ΣΥΡΙΖΑ επί δικής του διακυβέρνησης (όσοι εν πάση περιπτώσει έκαναν αντιπολίτευση και δεν περίμεναν να πέσει ο ΣΥΡΙΖΑ ως ώριμο, ή σάπιο θα έλεγα, φρούτο). Ούτε είναι τώρα αρκετό, επί διακυβέρνησης της ΝΔ, να καταντούν απλοί χειροκροτητές. Ακόμα ειδικότερα, από εκείνα τα στελέχη που πίστεψαν και ακόμη πιστεύουν στον Κυριάκο Μητσοτάκη και την μεταρρυθμιστική του ατζέντα, πρέπει να αναμένεται ότι θα επισημαίνουν τα κακώς κείμενα. Γιατίείναι και ανάγκη και μεγάλη ευκαιρία η Ελλάδα να αλλάξει. Και δια τούτο πρέπει να αποφεύγονται και να καταπολεμούνται όλα όσα μας γυρίζουν στο ‘‘κακό παρελθόν’’.


petrelaiopigi: Gupta Family: Με βαριές κατηγορίες για διαφθορά στη Ν.Αφρική και παγωμένα assets πριν 2 ημέρες (!) υποψήφιοι για τα ΕΛΠΕ\nGupta Family: Με βαριές κατηγορίες για διαφθορά στη Ν.Αφρική και παγωμένα assets πριν 2 ημέρες (!) υποψήφιοι για τα ΕΛΠΕ\nΟ όμιλος Gupta Family Group (GFC Alliance) καλύπτει ένα ευρύ φάσμα δραστηριοτήτων από μέταλλα, πρώτες ύλες, ενέργεια και φυσικούς πόρους, ως μίντια και real estate.\nΌμως η πληροφορία για ξεπάγωμα assets 20 εκατ δολαρίων που αφορούν συνεργασία με τον πρώην πρόεδρο της Ν.Αφρικής Jacob Zuma σύμφωνα με δημοσίευμα του Reuters στις 28/5 γεννά ερωτήματα για την φερεγγυότητα του ομίλου.Ειδικότερα ..\nσύμφωνα με δημοσίευμα του BBC στις 14/2/2018 ο πρώην πρόεδρος της Ν. Αφρικής είχε κατηγορηθεί για σχέσεις διαφθοράς με τους Gupta Family, τους οποίους άφηνε να παρεμβαίνουν σε υπουργικά meetings με αποτέλεσμα να διατυπωθούν κατηγορίες για ξέπλυμα μάυρου χρήματος! Mάλιστα είχαν συνδεθεί για τον τύπο τόσο πολύ με τον πρώην πρόεδρο Zuma, που τους αποκαλούσαν "The Zuptas"\nΤελικά όπως αναφέρει το Reuters στις 28 Μαίου του 2018 σύμφωνα με δημοσίευμα των EWN news τα παγωμένα assets ξεπάγωσαν 2 μόλις μέρες πριν ολοκληρωθεί η προθεσμία για τον διαγωνισμό των ΕΛΠΕ.\nTo πάγωμα των assets είχε αποφασισθεί τον Απρίλιο του 2018 και αφορούσε οποιαδήποτε σχήματα είχαν σχέσεις με τους Gupta.\nΤο σκάνδαλο της Ν. Αφρικής οδήγησε τον Zuma εκτός προεδρίας. Η πλευρά των Gupta αρνήθηκε οποιαδήποτε εμπλοκή στις υποθέσεις Zuma.\nΠοιό είναι το GFG Alliance\nΤο Group έχει ενεργή παρουσία στο trading πετρελαίου και καυσίμων καθώς και στo σύνολο του ενεργειακού κλάδου, με υδροηλεκτρικούς σταθμούς, μονάδες βιοντίζελ,ορυχεία, αλουμίνιο, ανακύκλωση.\nΟ τζίρος της GFC Alliance ξεπερνά τα 13 δισ. δολάρια, ενώ η ενεργειακή θυγατρική της, η Simec Group είχε κύκλο εργασιών 2,4 δισ. δολάρια το 2017\nΠεριλαμβάνειι επίσης τις Liberty, Wyelands και Jahama.\nΟι επιχειρήσεις της οικογένειας Gupta, με ρίζες από την Ινδία, ξεκίνησαν πριν από περίπου 50 χρόνια όμως αναπτύχθηκαν σημαντικά στη Νότιο Αφρική και έχουν εξαπλωθεί σε πολλές χώρες με την έδρα στη Βρετανία.\nAπό την άλλη πλευρά το GFG κέρδισε στις 18 Μαίου το βραβειο του rising star από τον S&P Platts Global Metal Awards.\nOι Gupta Brothers όπως είναι επίσης γνωστοί μετοίκησαν από την Ινδία στη Νότιο Αφρική το 1993, όταν ήταν μικροί σχετικα επιχειρηματίες διαβλέποντας τις τεράστιες ευκαιρίες που διαμορφώνονταν από τις μεταρρυθμίσεις στην χώρα.Ξεκίνησαν την ανάπτυξη από τον κλάδο των computers.\nO Atul Gupta ήταν το 2016 ο 7ος πιο πλούσιος άνθρωπος στη Ν.Αφρική με περιουσία 773,47 εκατ δολ\nH εξαγορά της ZEN Energy από την SIMEC που ανήκει στον γκρουπ οδήγησε το Forbes να γράψει ότι ο Sanjeev Gupta είναι ο πιο φιλόδοξος επιχειρηματίας στον κόσμο. Ο ίδιος έχει δημιουργήσει την Liberty Group, με κύκλο εργασιών 7 δισ δολάρια τον χρόνο, που αποτελεί τμήμα του GFG Alliance.\nΗ αυστραλιανή αυτή εταιρία, η ZEN, ανήκει στoν κλάδο αποθήκευσης ενέργειας διαμέσου μπατταριών και την αξιοποίηση ηλιακής ενέργειας.\nΗ εταιρία αυτή ανταγωνίστηκε μαζί με την Greensmith τον Elon Musk που πήρε τελικά το μεγάλο project στην Αυστραλία.\nστις Μαΐου 31, 2018\n▼ Μαΐου (231)\n▼ Μαϊ 31 (9)\nΠόλεμος μεταξύ της ρωσικής Gazprom και της ουκρανι...\nΓιορτάστε την παγκόσμια ημέρα κατά του καπνίσματος...\nΝέες τουρκικές προκλήσεις: Βγάζουν το γεωτρύπανο "...\nΗ Γερμανία πολύ μακριά απ' τους στόχους του 2020, ...\nΕΛΠΕ: Στα 74 εκατ. τα καθαρά κέρδη στο α΄ τρίμηνο ...\nΤο κλειδί για την ιδιωτικοποίηση της ΔΕΠΑ κρατά ο ...\nΔιελκυστίνδα για το ποιος θα έχει το «πάνω χέρι» σ...\nGupta Family: Με βαριές κατηγορίες για διαφθορά στ...\nΜε Glencore και Vitol η πρώτη 5άδα για τα ΕΛΠΕ αλλ...\n► Σεπτεμβρίου (780)\n► Σεπ 25 (37)\n► Σεπ 10 (30)\n► Αυγούστου (768)\n► Αυγ 09 (36)


Παρλάπιπας: Συναγερμός στο Τέξας: Πυροβολισμοί σε σχολείο - Αναφορές για τραυματίες\nΣυναγερμός στο Τέξας: Πυροβολισμοί σε σχολείο - Αναφορές για τραυματίες\nΠυροβολισμοί σημειώθηκαν σε Λύκειο στο Τέξας των ΗΠΑ με τις πρώτες αναφορές να κάνουν λόγο για αρκετούς τραυματίες. Βίντεο μέσα από αίθουσα την ώρα που ακούγονται τα πυρά ενόπλου.\nΣυναγερμός σήμανε στο Τέξας των ΗΠΑ καθώς σημειώθηκαν πυροβολισμοί σε σχολείο με τις πρώτες πληροφορίες να κάνουν λόγο για «πολλά θύματα».\nΤο σχολικό συγκρότημα τέθηκε σε lockdown ενώ μαθητές και προσωπικό φέρεται να είναι κλειδωμένοι στις αίθουσες και τα γραφεία τους.\nΌπως αναφέρει ο δήμαρχος του Άρλινγκτον Τζιμ Ρος, τουλάχιστον δύο άτομα έχουν τραυματιστεί.\n«Γνωρίζω ότι έχουμε τουλάχιστον δύο τραυματίες. Δεν ξέρω την σοβαρότητα των τραυμάτων ή ποιοι έχουν τραυματιστεί. Ξέρω ότι βρίσκεται η αστυνομία στο σημείο και πως γίνονται προσπάθειες εντοπισμού και σύλληψης του υπόπτου», πρόσθεσε ο δήμαρχος.\nΤο δίκτυο Fox4, επικαλούμενο δυνάμεις ασφαλείας, κάνει λόγο για τουλάχιστον τρεις τραυματίες.\nΣύμφωνα με τις πρώτες αναφορές του δικτύου nbcdfw.com, έχει ζητηθεί από τους γονείς να πάνε σε συγκεκριμένη τοποθεσία όπου θα μεταφερθούν οι μαθητές του Λυκείου Τίμπερβιου στο Άρλινγκον του Τέξας, με λεωφορεία.\nΣτο Twitter, ένας από τους γονείς μαθήτριας, ανέβασε βίντεο μέσα από αίθουσα, λέγοντας ότι η κόρη της, της έστειλε μήνυμα ότι σημειώθηκαν πυροβολισμοί στο σχολείο και της έστειλε το πλάνο.\nΜάλιστα στο βίντεο, ακούγονται αρκετοί πυροβολισμοί.\nΣτο σημείο υπάρχει μεγάλη παρουσία αστυνομικών και πυροσβεστικών δυνάμεων.


ΔΙΚΤΥΟΥΡΓΟΣ ΜΑΚΕΔΩΝ Και τώρα ο δρόμος προς τις εκλογές, σπαρμένος με αγκάθια - ΔΙΚΤΥΟΥΡΓΟΣ ΜΑΚΕΔΩΝ\nHome / πολιτική / Και τώρα ο δρόμος προς τις εκλογές, σπαρμένος με αγκάθια\nΚαι τώρα ο δρόμος προς τις εκλογές, σπαρμένος με αγκάθια\nΗ συμφωνία ψηφίστηκε χθες αλλά η συγκυρία με τους συμβολισμούς της εκδικείται με ανελέητη ειρωνεία (the life is a bitch).\nΉταν σαν χθες που το στράτευμα των γενναίων αριστερών αγωνιστών, για πρώτη φορά στην ιστορία της χώρας, κατήγαγε νίκη περίλαμπρη. Τα κάστρα του κατεστημένου, της συντήρησης και της διαπλοκής έτριζαν. Θα κονιορτοποιούνταν πάραυτα, ενώ το μνημόνιο θα σκιζόταν και τα κομματάκια που θα τα έπαιρνε και θα τα σήκωνε ο άνεμος της λαϊκής οργής.\nΟι κομμένες συντάξεις των περήφανων γηρατειών (και των περήφανων 55δων) θα επανέρχονταν, ο κατώτατος μισθός στα 751 ευρώ θα έβγαζε τη νέα γενιά από τη ζώνη του εργασιακού λυκόφωτος, η σεισάχθεια θα αναβίωνε δυόμισι χιλιάδες χρόνια μετά τον πρώτο… κοινωνιστή, τον πρόγονα Σόλωνα, και γενικώς η Ελλάδα θα βάδιζε στον δρόμο της αξιοπρέπειας, της τιμής και της ανθηρότητας. Μια νέα εποχή δικαιοσύνης, εξυγίανσης, ισότητας, ελευθερίας, ανέτειλε.\nΤέσσερα χρόνια μετά «όλα έπρεπε να ‘ρθουν καθώς ήρθαν, οι ελπίδες και τα ρόδα να μαδήσουν», που γράφει ο θλιμμένος Καρυωτάκης. Χθες τα «νόθα» εγγόνια του Ζαχαριάδη σάρκωσαν εν μέρει το όνειρό του για τη Μακεδονία, «σήμερα γεννήθηκε μια νέα χώρα» που είπε ο Πρωθυπουργός. Την ίδια στιγμή οι δικαιωματικοί απόγονοί του κομμουνιστή ηγέτη -,που έπαθαν και έμαθαν ότι κάποια πράγματα, ειδικά στα Βαλκάνια δεν είναι παίξε γέλασε - με ωριμότητα απέρριψαν την Συμφωνία. Και οι αριστεροί της ελαφρότητας τους εγκαλούσαν!\nΌσο για τον Πρωθυπουργό, που από πολιτική παιδεία - ή από έλλειψή της - ποτέ δεν κατανόησε τα εθνικά θέματα (θυμίζουμε το «ναι στη Μακεδονία του Ιλιντεν»), είναι φυσικό να κομπάζει ότι το μίσος των εθνικισμών (δηλαδή και του 70% των Ελλήνων), δίνει τη θέση του στη φιλία και την ειρήνη. Είθε να δικαιωθεί στο βάθος του χρόνου. Αν όχι θα μείνει ως μοιραίος – για να μην πούμε άλλη λέξη.\nΤέσσερα χρόνια μετά, και αφού βγήκαμε λέει από το μνημόνιο που ο ίδιος μας έβαλε, η χώρα παραμένει εκτός δυνατότητας εξόδου στις αγορές. Σύμφωνα με το Bloomberg, οι μετοχές των ελληνικών τραπεζών υποχώρησαν κατά 97% μετά την άνοδο της κυβέρνησης Τσίπρα. Κατά την ΕΛΣΤΑΤ τον Νοέμβριο η ανεργία παρέμεινε σταθερή στο 18,6, η οικονομία δεν αποδίδει, η Τρόικα δηλώνει ότι θα ενοχληθεί εάν ως τις 15 Φεβρουαρίου δεν κλείσουν 16 υποχρεώσεις (είναι που βγήκαμε από τα μνημόνια), και ο πρώτος συνυπεύθυνος κ. Βαρουφάκης αναρτά tweet αναφερόμενος σε αυτές σαρκαστικά: «κατά τα άλλα ζούμε μεταμνημονιακές μέρες – και ο Όργουελ γελά ηχηρά από ψηλά»(!).\nΤο ιδιωτικό χρέος στα 130 δις σε εφορία και ασφαλιστικά ταμία, οι τράπεζες προ ατυχήματος, η ρύθμιση των 120 δόσεων παραπέμπεται στις καλένδες, και τον Δεκέμβριο το σύνολο των καθαρών εσόδων του κρατικού προϋπολογισμού ήταν χαμηλότερα κατά 2,243 δισ. ευρώ σε σχέση με τον μηνιαίο στόχο, ενώ όλοι οι οικονομικοί δείκτες δε λένε να ορθοποδήσουν.\nΤέσσερα χρόνια μετά, αλλάζουμε σελίδα, με τις προηγούμενες γεμάτες από κυβερνητικές ανορθογραφίες και ίχνη από τα σβησίματα των κόκκινων γραμμών. Οι νέες θα είναι χειρότερες. Οδεύουμε στις εκλογές για το Ευρωκοινοβούλιο και την Τ.Α. με το κυβερνητικό κόμμα να παρατάσσει τις ελλιποβαρής δυνάμεις του στενού κομματικού του χώρου, αφού η διείσδυση στους κοινωνικούς χώρους αποδεικνύεται ευχολογική φαντασίωση.\nΗ εισαγγελική έρευνα για τον Μ. Πετσίτη, φίλου του Νίκου Παπά, έρχεται να προστεθεί στην σύμβαση του Ελ. Βενιζέλος όπου οι Ευρωπαίοι μας γλύτωσαν 750 εκ, καθώς ως large τύποι που είμαστε θα τα χαρίζαμε, η σκιά για τα αντισταθμιστικά με τα F-16, και οι περίεργες συμβάσεις για τα βλήματα προς τη Σ.Α...\nΠαράλληλα η ΝΔ ζητά εισαγγελική παρέμβαση με αφορμή όσων είπε ο Π. Καμμένος για παρεμβάσεις στη Δικαιοσύνη. Όλα αυτά και άλλα που ίσως προκύψουν θα κοσμούν το ηθικό πλεονέκτημα της Αριστεράς. Ο προεκλογικός αγώνας θα γίνει σε αυτό το φόντο συμπληρωμένο με τη Novartis και το ΚΕΕΛΠΝΟ. Και θα είναι άγριος.\nΤα ανωτέρω επεισόδια αναμένεται να διεξαχθούν βεβαίως υπό την ηχητική υπόκρουση των καταγγελιών Καμμένου. Το διαζύγιο ήταν προγραμματισμένο για τον Μάρτη αλλά κάτι χάλασε στο τέλος με αφορμή το Μακεδονικό. Ο πρώην ΥΠΕΘΑ ένιωσε ριγμένος από διαβεβαιώσεις τους Αλέξη (λες και είναι ο πρώτος), αλλά φταίει και ο ίδιος που στάθηκε μπόσικος και αφελής. Και όπως διακρίνεται για το παρορμητικό και ανεξέλεγκτο του χαρακτήρα του, έξεστιν το καταγγέλλειν.\nΟ κυβερνητικός δρόμος προς τι εκλογές θα έχει μόνο αγκάθια, από αυτά που μόνος του ο ΣΥΡΙΖΑ έσπειρε στην τετραετή πορεία του.


Paraktios.gr » Η Φ. Γεννηματά εξαίρει την παρακαταθήκη του Γ. Γεννηματά και τους αγώνες του για τη δημιουργία του ΕΣΥ, με αφορμή τα 26 χρόνια από το θάνατό του\nΗ Φ. Γεννηματά εξαίρει την παρακαταθήκη του Γ. Γεννηματά και τους αγώνες του για τη δημιουργία του ΕΣΥ, με αφορμή τα 26 χρόνια από το θάνατό του\nΗ πρόεδρος του Κινήματος Αλλαγής επισημαίνει ακόμη στην ανάρτησή της: «Στο δικό σου φωτεινό διάστημα υπήρξε νους, καρδιά κι ελπίδα. Τα τρία χρέη που λέει ο Καζαντζάκης. Δούλεψες σκληρά για να στήσεις το ΕΣΥ, αδιαμαρτύρητα. Ώρες πολλές, με αγωνία, με συγκρούσεις, τα έβαλες με συμφέροντα, ενέπνευσες τους ανθρώπους της υγείας, ένιωσες τον πόνο των ανθρώπων, όπως ο ίδιος έλεγες άφησες εκεί ένα κομμάτι από τον εαυτό σου. “Σμίξατε το περπάτημα και τις καρδιές σας για να δημιουργήσετε κάτι κοινό”.\nΌταν πρόκειται για το υπέρτατο αγαθό, την υγεία του ανθρώπου, δεν αρκούν οι συγκρίσεις, οι βελτιώσεις και τα άλματα που έγιναν σ’ αυτό το χώρο για να κερδίσεις μια μάχη στη Βουλή. Απαιτείται με αίσθημα ευθύνης να δώσουμε τις προοπτικές, να εντοπίσουμε τα προβλήματα, να προδιαγράψουμε τις βελτιώσεις που θα κατοχυρώσουν την ολοκλήρωση και πλήρη ανάπτυξη του ΕΣΥ. Το ΕΣΥ θα έπρεπε να είναι ένα ζήτημα που όχι απλώς δεn διχάζει, αλλά ενώνει.\nY.Γ.: Για όσους τον γνώρισαν και για τους νεότερους που δεν τον γνώρισαν, εδώ μπορείτε να διαβάσετε και να αποθηκεύσετε το βιβλίο για το Γιώργο Γεννηματά από τις Εκδόσεις Λιβάνη →\nsize=”3″ face=”Courier New”>https://bit.ly/2x7Bzv7»


Γέμισε με παιδικές φωνές η Κοβεντάρειος δημοτική βιβλιοθήκη Κοζάνης στην πρώτη εκδήλωση των εγκαινίων – kastoria365 – καστορια 365\nΑρχική > Δυτική Μακεδονία > Γέμισε με παιδικές φωνές η Κοβεντάρειος δημοτική βιβλιοθήκη Κοζάνης στην πρώτη εκδήλωση των εγκαινίων\nΗ Κοβεντάρειος δημοτική βιβλιοθήκη Κοζάνης άνοιξε την αγκαλιά της και υποδέχτηκε το πρωί της Παρασκευής μαθητές\nδημοτικών σχολείων που συμμετείχαν στο πλαίσιο εκδηλώσεων που διοργανώνει με αφορμή τα εγκαίνια του καινούργιου κτιρίου.\nΗ εκδήλωση ξεκίνησε με το καλωσόρισμα από την αναπληρώτρια διευθύντρια Ελένη Μαργαρίτη η οποία ευχαρίστησε όλους τους συμμετέχοντες της σημερινής δράσης στο καινούργιο κτίριο της βιβλιοθήκης. Στη συνέχεια όλοι οι μαθητές συγκεντρώθηκαν στο αμφιθέατρο όπου και τους έγινε μία ενημέρωση για την φωτογραφία και τον κινηματογράφο με αφορμή το ηλεκτρονικό ψηφιδωτό που θα κοσμεί το λογότυπο της βιβλιοθήκης.\nΟι μαθητές αφού άκουσαν την ιστορία της φωτογραφίας από τον φωτογράφο Τρύφωνα Ζήση μπήκαν στην διαδικασία να δουν πως έγινε η επεξεργασία των φωτογραφιών τους και πως τοποθετήθηκαν για να σχηματίσουν το ηλεκτρονικό ψηφιδωτό. Μερικά από τα παιδιά με τη βοήθεια του κ. Τρύφωνα δοκίμασαν την επεξεργασία της φωτογραφίας τους.\nΣτη συνέχεια οι μαθητές μεταφέρθηκαν στον ειδικά διαμορφωμένο χώρο του φουαγιέ της βιβλιοθήκης όπου με τον μοναδικό τρόπο αφήγησης της κ. Αναστασίας Τοπάλη ζωντάνεψαν οι ήρωες των παραμυθιών και έτσι όλα τα παιδιά έζησαν τις ιστορίες των βιβλίων που επέλεξαν από την παιδική βιβλιοθήκη του κτιρίου. Η εικόνα που ακολούθησε ήταν άκρως μαγευτική!\nΗ αφήγηση έκλεισε με το τραγούδι ‘Το νησί των συναισθημάτων’ στίχοι και μουσική του Μάνου Χατζηδάκη με στόχο να δώσουν αλλά και να πάρουν αγάπη από τα βιβλία.\nΟι σημερινές πρωινές εκδηλώσεις πραγματοποιήθηκαν σε συνεργασία με την Δ/νση Α΄/Βάθμιας Εκπαίδευσης Ν. Κοζάνης και συμμετείχαν 80 μαθητές διαφόρων δημοτικών σχολείων της πόλης.\nΕτικέτα KOBENTAREIOS ΒΙΒΛΙΟΘΗΚΗ


Νέος με Beverly 500 !!!\nΘέμα: Νέος με Beverly 500 !!!\n01/06/2007, 09:45 #1\nΚαλησπέρα σε όλους στο forum!!!\nΜόλις τώρα έκλεισα ένα beverly 500 μεταχείρα αλλά έχει ακόμα άλλους 14 μήνες εγγύηση!!!Θα ήθελα να μου πείτε κανένα (-) που έχει η μηχανή αυτή και γενικά τι πρέπει να προσέχω...Πόσο τελική βγάζει;Ταξιδάκια πηγαίνει άνετα;Πόσο καίει με normal οδήγηση..;\nΕυχαριστω πολύ και περιμένω να την πάρω!!!!!!\n01/06/2007, 11:01 #2\nκαλά θα ήταν ,όχι πως δεν είσαι εδώ ευπρόσδεκτος , να έμπαινες στο www.scooterclubhellas.gr/ ειδικά για το δικό σου έχει τα πάντα ....Πάντως ενημερωτικά πρόσεχε την τρόμπα νερού ...να την τσεκάρει το συνεργείο που πας καθώς και την βαλβίδα για τα λάδια .\n01/06/2007, 11:06 #3\nΜόλις έγινα μέλος και εκεί που μου είπες!\nΕυχαριστώ πολύ φίλε μου!!!\n01/06/2007, 12:03 #4\n06/06/2007, 11:44 #5\nΘέλει λίγη προσοχή όταν ειναι βρεγμένος ο δρόμος και κινείσαι με μικρη ταχύτητα σε κλειστή στροφή και ανοιξεις ξαφνικά και άτσαλα το γκάζι. Επειδή το μηχανάκι έχει έναν μεγάλο κύλινδρο (500 cc) πιθανώς η αυτόματη μετάδοση να στείλει κάπως άτσαλα τη δύναμη στον τροχό και το μηχανάκι να γλιστρήσει διώχνοντας τον πίσω τροχό (το έχω δει στη διασταύρωση Πατησίων και Πανεπιστημίου - γωνία 90 μοιρών). Αυτή ειναι μια από τις περιπτώσεις όπου η αυτόματη μετάδοση μειονεκτεί έναντι των κλασικών μεταδόσεων μοτοσικλετας (με συμπλέκτη), γιατι με το συμπλέκτη "διοχετευεις" ΕΣΥ όση ΑΚΡΙΒΩΣ δυναμη θέλεις στον τροχό.\nΓενικά παντως τα σκούτερ θέλουν ξεχωριστή προσοχή, διότι υπολείπονται σε ενεργητική ασφάλεια των μοτοσικλετών. Ακόμα και τα παπιά έχουν καλύτερη οδική συμπεριφορά γιατί 'εχουν μεγάλους τροχούς, ελαφρυτερο βαρος και πιο κοντινή προς τη μοτοσικλέτα μετάδοση της κίνησης.\n06/06/2007, 16:28 #6\nΕυχαριστώ πάρα πολύ για τις πολύ σημαντικές πληροφορίες που μου έδωσες!!Πριν 2 χρόνια οδηγούσα πάλι scooter (gilera runner 125cc) για 2 χρόνια.Ελπίζω να προσαρμοστώ εύκολα πάλι..!!\nΝεος με Gsr 600\nαπό tomd στο forum Off topic\nΤελευταίο μήνυμα: 19/09/2006, 13:56\nΝέος με CBF-600!\nαπό acealex στο forum Honda CBF's\nΤελευταίο μήνυμα: 08/07/2006, 12:05\nΝεος με bmw f650 gs\nαπό f65 στο forum BMW\nΤελευταίο μήνυμα: 16/06/2006, 14:26\nαπό karby στο forum Μοντέλα\nΤελευταίο μήνυμα: 02/10/2005, 20:57


Patmos-Πάτμος: ΜΙΑ ΟΦΕΙΛΟΜΕΝΗ ΑΠΑΝΤΗΣΗ Σ’ ΕΝΑΝ ΣΤΑΛΙΝΟΤΣΟΛΙΑ\nΜε μια μακροσκελέστατη επιστολή-κατεβατό, 1.793 λέξεων, ο «πολύς» Στάθης, γνωστός κομμουνιστής γελοιογράφος και… γελοιολόγος (στον «αστικό» τύπο), αλλά και «συλλέκτης πολυτελών αυτοκινήτων» (σύμφωνα με το μακαρίτη τον Κακαουνάκη), απευθύνεται με… πατρικό ύφος (θέλοντας προφανώς να γίνει κι αυτός «πατερούλης», σαν το ίνδαλμά του, τον Στάλιν) στους ψηφοφόρους της Χρυσής Αυγής, προκειμένου να τους… πείσει ν’ αλλάξουν και να μπουν στο… σωστό δρόμο του σ. Κουτσούμπα . Θα κάνουμε έναν σύντομο σχολιασμό και θα δώσουμε ορισμένες απαντήσεις στον προβατόσχημο αυτόν λύκο, ζηλωτή του σταλινικού τρόμου που το παίζει… Αρσακειάς:\n1ον) Η… δημοκρατία της δικτατορίας του προλεταριάτου.\n«Η δημοκρατία είναι το πρώτο ζητούμενο. Για την ίδρυσή της, την καθιέρωσή της και την υπεράσπισή της στην Ελλάδα, όπως και παντού αλλού, πλήθος πολιτών, μέγεθος λαού, έχουν χύσει το αίμα τους, αριστεροί, κομμουνιστές, κεντρώοι, σοσιαλιστές, δεξιοί, σοσιαλδημοκράτες, χριστιανοί, αναρχικοί, εβραίοι, αλλοεθνείς, έχουν χύσει το αίμα τους κι έχουν δώσει τη ζωή τους. Μόνον οι φασίστες το μόνον που έχουν δώσει για τη δημοκρατία είναι οι σφαίρες τους εναντίον της».\nΟι κομμουνιστές, λοιπόν, έχουν χύσει το αίμα τους για τη δημοκρατία (αγωνιζόμενοι για τη «δικτατορία του προλεταριάτου»)! Εδώ δε χρειάζονται σχόλια…\n2ον) 99,9% ο μοναδικός υποψήφιος του μοναδικού κόμματος.\n«Και τέλος, στη δημοκρατία ψηφίζεις. Έστω Χρυσή Αυγή. Σε καθεστώς Χρυσής Αυγής, όμως, θα ψήφιζες μόνον ό,τι θα σε διέτασσαν».\nΒεβαίως και ψήφιζαν ελεύθερα στα κομμουνιστικά κράτη (τον μοναδικό υποψήφιο, του μοναδικού κόμματος, που ελάμβανε το… μοναδικό ποσοστό 99,9%)!\n3ον) ; Οι «Κοζάκοι» της εξουσίας.\n«Σου λένε ότι η Χρυσή Αυγή είναι κόμμα διαμαρτυρίας. Ψέμα! Είναι κόμμα της εξουσίας. Όχι εξουσίας. Της εξουσίας».\nΑφού, λοιπόν, είναι «κόμμα της εξουσίας», γιατί η εξουσία ντόπια και ξένη ψάχνει μανιωδώς τρόπους να την θέσει εκτός νόμου ή έστω να την περιορίσει; Υπάρχει άραγε έστω κι ένας -για δείγμα-εξουσιαστής στην Ελλάδα και στον κόσμο ολόκληρο που να ζητά ανάλογα μέτρα για τα μαρξιστικά κόμματα; Όχι βέβαια! Γιατί άραγε; Τόσο κορόιδα είναι;\nΕξάλλου, δε φύλαγε η Χρυσή Αυγή τη βουλή από την οργή του λαού όταν ψηφιζότανε το Μνημόνιο 2, ούτε ο Α. Γεωργιάδης είπε μετά «ευτυχώς που υπήρχε η Χρυσή Αυγή εκεί έξω». Άλλοι ήτανε οι… «Κοζάκοι» και για άλλους το’ πε ο Γεωργιάδης. Μήπως θυμάσαι σ. Στάθη ποιοι ήτανε οι… «Κοζάκοι» ή έχει περάσει πολύς καιρός και… ξεχάστηκες;\n4ον) Ποιος «καθάρισε» τους περισσότερους κομμουνιστές;\n«Ουδείς διάλογος μπορεί να συμβεί μέσα στα φασιστικά κόμματα, παρά μόνον η έκδοση εντολών και η υπακοή σε αυτές. Είναι κόμματα υποταγής. Ο αρχηγός, ο φύρερ, έχει το αλάθητο του Πάπα. Η δομή τους είναι μιλιταριστική. Ο ένας διατάζει, ο άλλος υπακούει».\nΟ πιο δημοκρατικός εσωκομματικός διάλογος ομολογουμένως γινόταν επί κομμουνισμού. Το δε… αποκορύφωμά του ήταν επί σταλινισμού. Στις Δίκες της Μόσχας, με εισαγγελέα τον Βισίνσκι. Όπου οι διαφωνούντες, αλλά και οι μη διαφωνούντες, που όμως βαφτίζονταν «διαφωνούντες», «αυτά τα λυσσασμένα σκυλιά», οδηγούνταν για τα περαιτέρω στο απόσπασμα ή αν ήταν πολύ-πολύ τυχεροί στα Γκουλάγκ, για την «αναμόρφωσή» τους (που κράταγε καμιά 30αριά χρονάκια – ελάχιστοι επέστρεψαν). Θα βάλω κι ένα… κουΐζ στον σ. Στάλιν, ε, συγνώμη, Στάθη ήθελα να πω:\nΠοιος από τους παρακάτω «καθάρισε» τους περισσότερους κομμουνιστές;\n(α) ο Χίτλερ; (β) ο Πινοσέτ; (γ) ή ο Στάλιν;\nΣύντροφε Στάθη βάλε το χέρι στην καρδιά κι απάντα!\n5ον) «Πάνω απ’ τη Λαμία είναι Βουλγαρία»!\n«Σου λένε ότι είναι πατριώτες. Ουδέποτε η ακροδεξιά έκανε καλό στην πατρίδα».\nΈτσι είναι όπως τα λέει ο σ. Στάθης! Άλλωστε, συνθήματα της Χρυσής Αυγής ήταν και το «οι προλετάριοι δεν έχουνε πατρίδα» και το «κάτω τα σύνορα και οι πατρίδες». Μην ξεχνάτε, επίσης, ότι η Χρυσή Αυγή είπε το 1922 πως «όχι μόνο δε λυπηθήκαμε για τη Μικρασιατική καταστροφή, μα και την επιδιώξαμε», η Χρυσή Αυγή είχε ρίξει το σύνθημα «Ανεξάρτητη Μακεδονία και Θράκη», η Χρυσή Αυγή έριξε το σύνθημα «πάνω απ’ τη Λαμία είναι Βουλγαρία», η Χρυσή Αυγή έριξε το σύνθημα «επαγγελματίες Βορειοηπειρώτες κάτω τα χέρια απ’ τη σοσιαλιστική Αλβανία», η Χρυσή Αυγή αποκάλεσε τους αγωνιστές της ΕΟΚΑ «βαρελότους» και «δυναμιτιστές» κ.τ.λ., κ.τ.λ.\nΣύντροφε Στάθη, άσε το πατριωτικό προφίλ. Εντάξει, το χρησιμοποίησε και ο… μεγάλος Στάλιν στον πόλεμο, όταν διαπίστωσε στην πράξη ότι κανένας δεν ήταν διατεθειμένος να πεθάνει για τον κομμουνισμό, αλλά πολλοί για τη Μητέρα-Ρωσσία, αλλά μην το πιστέψεις κιόλας, γιατί παραμονεύει η επαγρύπνηση να σε κατηγορήσει για… εθνικιστική παρέκκλιση!\n6ον) Ο Κεμάλ, ο Μπογιόπουλος και η Ρεπούση.\n«Εν πρώτοις, ο εθνικοσοσιαλισμός δεν διαφέρει ιδιαιτέρως απ’ τον εθνικισμό και πάντως διαφέρει όσον ο Χίτλερ απ’ τον Φράνκο ή ο Μουσολίνι απ’ τον Κεμάλ Ατατούρκ, όταν οι μεν εξόντωναν Εβραίους και κομμουνιστές και οι δε Ποντίους και Αρμενίους».\nΣύντροφε Στάθη κρύβε λόγια, γιατί καραδοκεί η… επαγρύπνηση. Ακούς εκεί να συγκρίνεις τον Κεμάλ με τον Χίτλερ! Και ποιος βοήθησε τον Κεμάλ το 1922; Δεν ήταν ο Λένιν; Ήτανε ηλίθιος ο Λένιν και βοηθούσε έναν φασίστα; Σύντροφε Μπογιόπουλε, που εξ όψεως ομοιάζεις στον… μεγάλο Λένιν, καθάρισε για πάρτη του!\nΑμ το άλλο; Ακούς εκεί έσφαξε ο Κεμάλ τους Ποντίους και τους Αρμενίους; Να παρακαλάς μην τύχει και διαβάσει το κατεβατό σου η σ. Ρεπούση, γιατί ποιος σε γλυτώνει μετά από δαύτη…\n7ον) «Χριστιανέ» σύντροφε Στάθη, πέρασαν οι… Απόκριες!\n«Σου λένε οι Χρυσαυγίτες ότι είναι ιδεολόγοι. Ποιας ιδεολογίας όμως; Χριστιανοί δεν είναι. Για τους χριστιανούς ο εθνισμός, πόσω μάλλον ο εθνικισμός, είναι αίρεση».\nΌλα τα περιμέναμε, αλλά ότι ένας άθεος σταλινομαρξιστής (ξέρετε τώρα, «η θρησκεία είναι το όπιο του λαού», «με τα άντερα του τελευταίου παπά θα κρεμάσουμε τον τελευταίο δούκα» κ.τ.λ.) θα εμφανιζόταν και ως… χριστιανός (!!!) και θα ’βγαζε τους χρυσαυγίτες… αιρετικούς (!!!), αυτό στ’ αλήθεια δεν το περιμέναμε! Έλα σ. Στάθη, βγάλε τη μουτσούνα του χριστιανού, πέρασαν οι… Απόκριες!\n8ον) Η περίπτωση του Πάβελ Μοροζώφ.\n«Στο τέλος, το 1945 τα παιδιά κατέδιδαν τους γονείς τους και τους εκτελούσαν οι ναζιστικές ομάδες θανάτου σαν σκυλιά. Με ποια φωτιά απ’ την κόλαση παίζεις;».\nΠάβελ Μοροζώφ. Ανακηρύχτηκε «μάρτυρας» της ΕΣΣΔ και «πρότυπο της νεολαίας», έγινε σχολικό ανάγνωσμα, τραγούδι, ποίημα, θεατρικό έργο, ενώ αγάλματά του ανεγέρθηκαν σ’ ολόκληρη τη χώρα. Το 1932, σε ηλικία 14 χρονών κάρφωσε στις αρχές τον πατέρα του ότι έκρυβε λίγο σιτάρι από το κολχόζ για να θρέψει την οικογένειά του. Αμέσως μετά ο πατέρας του εκτελέστηκε. Την επομένη, συγγενείς και συγχωριανοί του πατέρα του, τον λιντζάρισαν.\n9ον) Ο Στάθης Κλάψας και τα «Άπαντα» του Στάλιν.\n«Σας παρακαλώ! θυμηθείτε τι ήταν ο φασισμός. Πάρτε βιβλία οι νεότεροι να μάθετε. Χαϊδεύουμε με την ανοχή μας και θρέφουμε με την ψήφο μας ένα τέρας. Τον πιο σκοτεινό και μοχθηρό μηχανισμό του συστήματος. Μη χρησιμοποιείτε την ψήφο σας εναντίον σας, εναντίον των παιδιών σας, εναντίον των συναδέλφων σας, εναντίον του πλησίον σας».\nΜην κλαίς άλλο Στάθη Κλάψα (κατά το Μάρθα Βούρτση-Κλάψα). Είχες, δεν είχες, μας έπεισες!\n(ΥΓ) 1: Πάρτε και κανά βιβλίο… Τα «Άπαντα» του Στάλιν κάνουν σύντροφε;\n(ΥΓ) 2: СЛАВА СТАЛИН таварыц стафи (Ζήτω ο Στάλιν σύντροφε Στάθη)! Και εις άλλα με υγεία…\nΕτικέτες ανθέλληνες, απατεώνες, αριστερά, γελοίοι, ΚΚΕ, προδότες, Στάλιν, ψεύτες


Στη Λακωνία βρέθηκε ο δράστης που έκλεψε την εικόνα της Έλωνας\nΤο γύρο της Ελλάδας κάνει η είδηση της κλοπής μιας εικόνας ανεκτίμητης αξίας, από το μοναστήρι της Έλωνας, στο γειτονικό νομό Αρκαδίας.\nΜετά την κλοπή ξεκίνησαν οργανωμένες έρευνες από την Ελληνική αστυνομία σε συνεργασία με ξένες αντίστοιχες υπηρεσίες, για την ανεύρεση της εικόνας αλλά και των δραστών.\nΜετά από ένα μήνα περίπου εντοπίστηκαν τα ίχνη των δραστών. Πρόκειται για δύο άτομα Ρουμανικής καταγωγής. Ο ένας συνελήφθη στο χωριό Φαρακλό Λακωνίας και ο άλλος στο Ηράκλειο Κρήτης.\nΚαι οι δύο οδηγήθηκαν κάτω από δρακόντεια μέτρα στον εισαγγελέα Σπάρτης, όπου και τους απαγγέλθηκαν κατηγορίες. Να επισημάνουμε ότι η περιοχή που βρίσκεται το μοναστήρι της Έλωνας, το Λεωνίδιο, ανήκει στην εισαγγελική δικαιοδοσία της Σπάρτης.\nΟ εισαγγελέας έκρινε ότι οι δράστες πρέπει να προφυλακιστούν, οπότε και οδηγήθηκαν στις φυλακές του Ναυπλίου. Την υπεράσπιση των δραστών δεν ήθελε να αναλάβει κανένας δικηγόρος, οπότε ορίστηκε συνήγορος από το κράτος ο Ηλίας Καψάλης.\nΤέλος, ο 28χρονος Ρουμάνος δήλωσε στις αρχές πως έχει μετανιώσει για την πράξη του.\nΤο ημερολόγιο τότε έγραφε Σάββατο 23 Σεπτεμβρίου 2006\n* Η κλοπή της εικόνας έγινε την Πέμπτη 17 Αυγούστου 2006


Athens everyday: «Κατεβαίνει» το Corpus Christi\nθεατρικού και διαψεύδει ότι η παράσταση είχε σχέση με θρησκευτικά στοιχεία. Η αναβολή της όμως δεν παύει να είναι υπαναχώρηση, αν και ο συγγραφέας του Corpus Cristi, Τέρενς ΜακΝάλλυ τόνισε ότι «άλλο θέατρο δε θα είχε αντέξει τόσο».\n«Άκου με την καρδιά σου, όχι με ότι σε έμαθαν ότι είναι σωστό» είναι η φράση με την οποία κλείνει η ανακοίνωση των συντελεστών του έργου.\nΟι παραστάσεις του Corpus Christi, στο θέατρο Χυτήριο, ολοκληρώνονται. Δεν ήταν πρόθεσή μας ούτε να προκαλέσουμε το «θρησκευτικό συναίσθημα» ούτε να δημιουργήσουμε εντάσεις και πολύ περισσότερο να ζήσουμε εικόνες αστυνομοκρατούμενου χώρου θεάτρου. Λυπούμαστε που άθελά μας, άνθρωποι ξυλοκοπήθηκαν, προπηλακίστηκαν, απαξιώθηκαν. Μας προκάλεσε θλίψη το γεγονός ότι το Χυτήριο έκανε το γύρο του κόσμου με απαξιωτικά σχόλια για τη Δημοκρατία μας. Και βάζοντας πάνω απ' όλα το καθήκον μας ως Έλληνες πολίτες να προστατέψουμε τη φήμη της χώρας μας αλλά και τη βαθιά πίστη μας στην Ορθοδοξία και τον Χριστιανισμό που είναι η πίστη της αγάπης και της αποδοχής, δεν γίνεται να επιτρέψουμε την παγκόσμια δυσφήμηση που συντελείται με αφορμή την παράστασή μας.\nΤο μήνυμα που μας απέστειλε ο συγγραφέας του έργου, Τέρενς ΜακΝάλλυ μας προβλημάτισε. «Άλλο θέατρο δεν θα είχε αντέξει τόσο μήπως όμως με όλα αυτά που προσδίδουν στην παράσταση περί “βλασφημίας” χάνεται το πραγματικό μήνυμα του έργου; είναι δυνατόν ένα έργο που γράφτηκε για να μιλήσει για την αγάπη, να καταλήγει να προκαλεί τόσο μίσος;»\n«άκου με την καρδιά σου, όχι με ότι σε έμαθαν ότι είναι σωστό».


Παρλάπιπας: ΟΙ ΜΙΣΘΟΙ ΤΩΝ ΔΙΚΑΣΤΩΝ\nΤο μισθολόγιο των Δικαστών μας συναρτάται με τον μισθό του Προέδρου του Αρείου Πάγου που είναι 4.135 ευρώ πλέον επίδομα βιβλιοθήκης. Ο βασικός μισθός του Αντιπροέδρου 3.721 ευρώ. Των Αρεοπαγιτών και των αμέσως κατώτερων Δικαστών με αναλογικές μειώσεις. Ο μικρότερος μισθός πρωτοεισαχθέντος Πρωτοδίκη μαζί με το επίδομα βιβλιοθήκης αγγίζει τα 1.700 ευρώ.\nΤεράστιοι μισθοί για τη σημερινή πραγματικότητα, όπου την τελευταία οκταετία το συνολικό μισθολόγιο των ιδιωτικών υπαλλήλων και εργαζομένων μειώθηκε στο 80% (η δραματική μείωση του συνόλου των μισθών, πλέον ο μηδενικός μισθός των ανέργων), και μόνο το 50% του συνόλου των εργαζομένων παίρνει 800 ευρώ κατά μέσο όρο, ενώ το υπόλοιπο 50% παίρνει μισθούς φιλοδωρήματος, 200, 300 και 400 ευρώ για πολύωρη και πολλές φορές εξοντωτική εργασία.\nΠώς φτάσαμε εδώ, και πόσο δίκαιο είναι μέσα στα συνταγματικά πλαίσια της ίσης μεταχείρισης των Ελλήνων, ορισμένοι κλάδοι υπαλλήλων να βρίσκονται με εξαιρετικά υψηλά μισθολόγια; Πώς επίσης συμβαίνει να έχουν εξαιρεθεί ένστολοι και Δικαστές με αποφάσεις του ΣτΕ, από τις περαιτέρω μειώσεις των τελευταίων μνημονίων;\nΗ αρχή για τους Δικαστές έγινε με την περίφημη απόφαση 13 του 2006 του Μισθοδικείου, που καθορίζει τον μισθό των Δικαστών. Τι συνέβη εκεί; Αυξήθηκαν πάνω από 50% οι αποδοχές όλων των Δικαστών, καθώς και των Δικηγόρων του Νομικού Συμβουλίου του Κράτους. Από τότε το Κράτος εγγράφει στον προϋπολογισμό του επιπλέον 200 εκατ. ευρώ κάθε χρόνο για να καλυφθεί αυτή η αύξηση. Με την παραπάνω απόφαση αναγνωρίστηκαν και αναδρομικά από 1,5 δισ. ευρώ στο σύνολο των Δικαστών. Τα τεράστια ποσά πληρώθηκαν ακόμα και στα μέλη του ΝΣΚ (Νομικού Συμβουλίου του Κράτους), αλλά και σε συνταξιούχους Δικαστές (!). Στην απόφαση μειοψήφισαν οι Καθηγητές των Νομικών Σχολών. Υπήρξε όμως πλειοψηφία από εκπροσώπους των Δικηγόρων και των Δικαστών στο Μισθοδικείο. Το Δικαστήριο αυτό πρέπει πάση θυσία να καταργηθεί, επειδή οι άνθρωποί του εκεί χλευάζουν σύμπασα την Ελληνική κοινωνία.\nΚαι η εκάστοτε Κυβέρνηση όμως συμπορεύεται με την κατάσταση. Δεν προσέφυγε, όπως είχε δυνατότητα και ευθύνη είτε ενώπιον του Δικαστηρίου της ΕΕ στο Λουξεμβούργο, είτε στο Δικαστήριο των Ανθρωπίνων Δικαιωμάτων στο Στρασβούργο. Υπάρχει βέβαια έντιμη αντίδραση εντός του κλάδου για την… τερτιπολογία της αυθαιρεσίας. Οι άνθρωποι όμως ευνοήτως σιωπούν, επειδή αντιπροσωπεύονται από τις Συνδικαλιστικές Ενώσεις τους.\nΗ δικαιολογία της απόφασης του 2006 στηρίχθηκε στο… πουθενά. Είναι κυριολεκτικά εξωφρενική. Ο χώρος αυτού του άρθρου όμως δεν επιτρέπει την ανάλυσή του. Θα με ρωτήσει κάποιος: "Τώρα τι θέλεις... κάβουρα και περπατάς στα κάρβουνα;". Τι θέλω άραγε; Διερωτώμαι και ο ίδιος. Μάλλον η ενσυναίσθησή μου.\nΗ Κυβέρνηση του έτους 2008 αποφάσισε μετά την απόφαση, να δώσει αναδρομικά στο σύνολο των εν ενεργεία και συνταξιούχων Δικαστών καθώς και στα μέλη του ΝΣΚ 830 εκατ. ευρώ, τινάζοντας στον αέρα τον Κρατικό προϋπολογισμό. Κατά μέσο όρο ο κάθε Δικαστής πήρε 140.000 ευρώ. Με τις μνημονιακές ρυθμίσεις μετά την κρίση, επήλθαν οι γνωστές μειώσεις μέχρι και καρατομήσεις εκατομμυρίων συντάξεων και μισθών του συνόλου των Ελλήνων.\nΣτα αυξημένα ποσά από τον Αύγουστο το ’12 έως το τέλος Ιουνίου ’14, οι αυξήσεις των μισθών των Δικαστών μειώθηκαν όπως και του συνόλου των υπαλλήλων. Το Μισθοδικείο όμως ακύρωσε αυτές τις μειώσεις και, καθώς γράψαμε στην αρχή, διέταξε την επιστροφή στους Δικαστές όλων των μειώσεων. Έτσι για το πιο πάνω χρονικό διάστημα (1/08/12 – 30/06/14), όλοι οι Αρεοπαγίτες έλαβαν 25.500 ευρώ ο καθένας τους μαζί με τους δικηγόρους του Νομικού Συμβουλίου του Κράτους. Στο ίδιο διάστημα δόθηκαν αναδρομικά και στους ενστόλους. Ενώ τα αναδρομικά όμως των ενστόλων έφτασαν για τον ανώτατο βαθμό έως 6.000 ευρώ, για τους Ανώτατους Δικαστές έφτασαν στα 25.500 ευρώ.\nΤο Διοικ. Εφετείο Αθηνών προσπάθησε ν' αποδώσει τις αυξήσεις στον φόρτο εργασίας των Δικαστών. Υποτίθεται όμως ότι το έως τότε αυξημένο μισθολόγιό τους είχε δοθεί γι’ αυτόν τον σκοπό, και ανεξαρτήτως των πολύμηνων και πολύχρονων καθυστερήσεων των αποφάσεων της Ελληνικής Δικαιοσύνης. Ποιον φόρτο εργασίας είχαν ωστόσο οι συνταξιούχοι Δικαστές, που πήραν και αυτοί αυξήσεις σε ποσοστό 50%;\nΓια αναδρομικά, μόνον το 2007, οι Ανώτατοι εν ενεργεία και συνταξιούχοι Δικαστές πήραν από 220 έως 250 χιλιάδες ευρώ ο καθένας τους. Από εκεί άρχισε ο κατήφορος, που επεκτάθηκε στα μειωμένα ωράρια λειτουργίας των Δικαστηρίων, στην ουσιαστική κατάργηση των διασκέψεων, στις απίστευτες αναβολές για χρόνια και χρόνια μιας εκδίκασης και στην τελευταία κατάταξη της Χώρας στην ΕΕ, ως προς τον χρόνο περάτωσης μιας Δίκης. Πολύ κρίμα για όλους μας.


ΠΑΝΟΣ ΜΕΤΑΞΟΠΟΥΛΟΣ: «ΕΙΝΑΙ ΠΑΡΑ ΠΟΛΥ ΔΥΣΚΟΛΟ ΝΑ ΖΗΣΕΙΣ ΜΕΣΑ ΑΠΟ ΤΟΝ ΧΟΡΟ ΣΤΗΝ ΕΛΛΑΔΑ»\nΑρχική σελίδα Celebrities Πάνος Μεταξόπουλος: «Είναι πάρα πολύ δύσκολο να ζήσεις μέσα από τον χορό στην Ελλάδα»\nΠάνος Μεταξόπουλος: «Είναι πάρα πολύ δύσκολο να ζήσεις μέσα από τον χορό στην Ελλάδα»\nΟ Πάνος Μεταξόπουλος σε συνέντευξή του μίλησε για τον χορό στην Ελλάδα.\nΠοιο το μέλλον ενός χορευτή στην Ελλάδα; Υπάρχει λόγος κάποιος να ασχοληθεί με το χορό στη χώρα μας;\nΓια αυτό το λόγο βρίσκομαι στο so you think you can dance, για να μεταφέρω ότι πίκρα έχω φάει και είναι πάρα πολλές. Καταρχήν το να λες στην Ελλάδα ότι είσαι χορευτής δεν είναι το ίδιο με το πώς σε αντιμετωπίζουν σε μία ευρωπαϊκή χώρα. Εδώ σου λένε «μπράβο πολύ ωραία» ενώ στο εξωτερικό σου δείχνουν ακριβώς τον ίδιο σεβασμό και μεγαλύτερο από το να πεις είμαι γιατρός ή δικηγόρος. Δεν έχουμε παιδεία πάνω στο συγκεκριμένο τομέα. Ο λόγος που συμμετέχω στην εκπομπή είναι για να δώσω βάρος και οντότητα στο χορευτή για να υπάρχουν αυτά τα παιδιά. Είναι πάρα πολύ δύσκολο να ζήσεις μέσα από αυτή την τέχνη στην Ελλάδα και γίνεται μόνο διδάσκοντας γιατί τα μεροκάματα που δίνουν είναι για γέλια, απλά οι χορευτές πάνε για να βγάλουν τη ψυχούλα τους, εκτός από τη Λυρική σκηνή που τα παιδιά πληρώνονται κανονικά. Διαφορετικά δουλεύουν ως χορευτές στα μπουζούκια για να βγάλουν χρήματα.\nΠάνος Μεταξόπουλος: «Ο λόγος που συμμετέχω στην εκπομπή είναι για…»\nΠάνος Μεταξόπουλος: «Ο λόγος που συμμετέχω στην εκπομπή είναι για…» Ποιο το μέλλον ενός χορευτή στην Ελλάδα; Υπάρχει λόγος...\nΜεταξόπουλος: «Αυτός είναι ο μοναδικός τρόπος για έναν Έλληνα χορευτή να επιβιώσει…»\nΜεταξόπουλος: «Αυτός είναι ο μοναδικός τρόπος για έναν Έλληνα χορευτή να επιβιώσει…» Η Ελλάδα δεν έχει μεγάλη κουλτούρα...


Φάκελος: Η ερμηνεία του εξαρτάται από το περιεχόμενο.\nΦάλαινα: Σύμβολο ενός μεγαλεπήβολου σχεδίου, που απειλεί να σας καταβροχθίσει όταν το εφαρμόσετε.\nΦαλάκρα: Γυναίκες: Μήπως ντρέπεστε για τον εαυτό σας; Αν είδατε ξυρισμένο το κεφάλι σας μήπως ντρέπεστε για κάτι που κάνατε και το έχετε μετανιώσει; Άνδρες: Μήπως το όνειρο σας μελαγχολεί; Μήπως έχετε τη φοβία ότι θα αποκτήσετε φαλάκρα και δεν θα είστε πια γοητευτικός; Ότι θα σας απορρίψουν οι γυναίκες;\nΦαρμάκι: Τι μπορεί να σας έχει φαρμακώσει στην πραγματική σας ζωή; Κάποιος ή κάτι; Το χειρότερο είναι να μας φαρμακώνει ο ίδιος ο εαυτός μας. Αν ονειρευτήκατε ότι δηλητηριάζατε κάποιον άλλο σημαίνει ότι του κάνετε κακό και δεν το ξέρετε.\nΦάρμακο: Μήπως ζητάτε το φάρμακο που θα υγιάνει την ψυχή σας ή σας υπενθυμίζει ότι πρέπει να πάρετε το φάρμακό σας στην πραγματικότητα.\nΦελλός: Ένας φελλός που επιπλέει σημαίνει ι ότι πλέετε ανάμεσα στα προβλήματά σας. Τα νιώθετε, ξέρετε ότι υπάρχουν, συνυπάρχετε μ’ αυτά, αλλά δεν μπορείτε να τα λύσετε.\nΦέρετρο: Αυτό σημαίνει ότι έχουμε ολοκληρώσει μια ιδέα ή σχέδιο και τ’ αφήνουμε να αναπαυτούν. Ποιος βρισκόταν στο φέρετρο; Παραπέμπει σε μια πλευρά του χαρακτήρα σας που την έχετε δεχτεί, έχετε συμφιλιωθεί μ’ αυτή. Αν πασχίζετε να βγείτε από το φέρετρο χρειάζεστε μεγαλύτερη ελευθερία έκφρασης. Αυτό δειχνει ότι είστε κλειστοφοβικό άτομο.\nΦερμουάρ: Αν χαλάσει είναι όνειρο φοβίας και ανασφάλειας.\nΦίμωτρο: Αν δείτε ότι έχετε φιμωθεί υπάρχει περίπτωση στην πραγματικότητα να σας έχει φιμώσει το μαξιλάρι, να μπλέχτηκε και να σας κλείνει την αναπνοή. Αλληγορικά μας προειδοποιεί ότι σε μια κατάσταση σοβαρή που πρόκειται να αντιμετωπίσουμε, χρειάζεται να κλείσουμε το στόμα. Μπορεί όμως να είναι και ένα είδος βραχνά.


ΕΘΝΙΚΑ ΘΕΜΑΤΑ-ΕΛΛΑΔΑ: Σκόπια: Ο Σουηδός πρέσβης καλεί την αστυνομία να κάνει το …χρέος της στο Κοινοβούλιο…\nΠροέτρεψε, ακόμη, την αστυνομία των Σκοπίων να επέμβει στους διαδηλωτές που εισέβαλαν στο Κοινοβούλιο γιατί έχει …υποχρέωση να τηρεί τη δημόσια τάξη.\nΑυτήν την ώρα αναμένεται οι διεθνείς εκπρόσωποι των διπλωματικών και προξενικών αποστολών στη χώρα να δώσουν συνέντευξη Τύπου Έκτακτης Ανάγκης.\nΧαρακτηριστικό της χαώδης κατάστασης που επικρατεί στα Σκόπια, είναι ότι η αστυνομία δεν εμπόδισε τους διαδηλωτές οι οποίοι εισήλθαν ανενόχλητοι στην αίθουσα συνεδριάσεων και ξυλοκόπησαν Αλβανούς και Σλάβους πολιτικούς. Σημειωτέον ότι τα άτομα που προέβησαν σε βιαιότητες εντός του κοινοβουλίου φορούσαν μαύρες μάσκες.\nΤο δημοσίευμα επισημαίνει ότι δεν έχουν καταμετρηθεί οι τραυματίες από την επίθεση των διαδηλωτών μέσα στο Κοινοβούλιο, έγινε όμως γνωστό ότι χτυπήθηκαν επικεφαλής των αλβανικών κομμάτων και ο επικεφαλής του κόμματος SDSM. Η κατάσταση ακόμη παραμένει ανεξέλεγκτη.\n(Τα σλαβικά κανάλια ακόμη δεν έχουν αναφερθεί στα γεγονότα)


Κρητική Λαδανιά (Cistus Creticus): Το θρυλικό κρητικό βότανο\nΑρχική σελίδαΦυσηΚρητική Λαδανιά (Cistus Creticus): Το θρυλικό κρητικό βότανο\nΈνα υπέροχο και ζεστό φλιτζάνι τσάι είναι μια αγαπημένη συνήθεια μέσα στην ημέρα. Είτε πρόκειται για το πρωινό ξεκίνημα σας είτε για μια χαλαρωτική απογευματινή στιγμή, το τσάι είναι ο τέλειος τρόπος για να χαλαρώσετε και να προσφέρετε στον εαυτό σας λίγα λεπτά απόλαυσης.\nΠώς θα σας φαινόταν όμως αν το καθημερινό σας ρόφημα σας προσέφερε οφέλη που ενισχύουν την υγεία σας;\nΥπάρχει πλήθος βοτάνων που κάνουν υπέροχα ροφήματα.\nΈνα από αυτά είναι και η κρητική λαδανιά ή κίστος, που μπορεί να γίνει ένα απολαυστικό τσάι, συμβάλλοντας παράλληλα στην ενδυνάμωση του οργανισμού σας!\nΑν δεν έχετε ακούσει ποτέ για τη λαδανιά ή κίστο, γνωστό – με την επιστημονική του ονομασία – και ως Cistus creticus, έχουμε τη χαρά να σας συστήσουμε αυτόν τον όμορφο θάμνο που αναπτύσσεται κυρίως στα ξηρά και βραχώδη τοπία της Μεσογείου, και ιδιαίτερα στην Ελλάδα.\nΤο φυτό κατά τους θερινούς μήνες, εκκρίνει μια ρητινώδη ουσία, γνωστή με το όνομα αλάδανος, ή λάβδανο.\nΗ καταπληκτική ιστορία της λαδανιάς\nΗ ιστορία της κρητικής λαδανιάς είναι μακρά και εξιστορημένη. Σύμφωνα με τον μύθο, οι θεοί του Ολύμπου τη χρησιμοποιούσαν για να θεραπεύσουν Έλληνες πολεμιστές που είχαν τραυματιστεί στην μάχη. Ωστόσο, οι Ολύμπιες θεές πίστευαν ότι το λουλούδι ήταν πιο όμορφο από ό,τι χρήσιμο – η αλήθεια είναι ότι το άνθος του είναι πανέμορφο! Τελικά αποδόθηκαν στο βότανο τόσο θεραπευτικές όσο και καλλυντικές ιδιότητες ικανοποιώντας τις απαιτήσεις και των δυο πλευρών.\nΑυτός ο πολυετής θάμνος αναπτύσσεται στα ξηρά εδάφη της Ελλάδας και οι αναφορές σε αυτό ξεκινούν από την εποχή του Έλληνα ιστορικού Ηρόδοτου. Εκτός της Ελλάδας, είναι γνωστή η χρήση του στην αρχαία Αίγυπτο και είναι ιδιαίτερα ενδιαφέρων ο μοναδικός τρόπος με τον οποίο συνέλλεγαν τη ρητίνη που εκκρίνουν οι βλαστοί και τα φύλλα του φυτού.\nΌταν οι κατσίκες ή τα πρόβατα έβοσκαν κοντά σε πληθυσμούς κίστου, στο μαλλί τους προσκαλούνταν η ρητίνη του φυτού, την οποία την αποκολλούσαν προσεκτικά και την έβραζαν με νερό. Έτσι κατά τον βρασμό του νερού η καθαρή ρητίνη ανερχόταν στην επιφάνεια του και μπορούσαν να την συλλέξουν. Όλη αυτή η διαδικασία οφείλεται στους αρχαίους Έλληνες που επιθυμούσαν να συλλέξουν το πολύτιμο και σπάνιο λάβδανο – δεν είναι δύσκολο να καταλάβουμε το πόσο πολύτιμος ήταν, με μια τόσο εντατική διαδικασία συλλογής!\nΣτη σύγχρονη εποχή, οι τεχνικές συλλογής λάβδανου έχουν εξελιχθεί για να γίνεται πιο εύκολα η διαδικασία, δεν απέχουν όμως πολύ από του τρόπους που χρησιμοποιούνταν κατά την αρχαιότητα. Στην εποχή μας το λάβδανο συλλέγεται για εμπορικούς σκοπούς μόνο στην Κρήτη και συγκεκριμένα στο χωριό Σίσες του νομού Ρεθύμνου. Εκεί οι ντόπιοι συλλέγουν το λάβδανο με την χρήση μιας ξύλινης κατασκευής, το αργαστήρι, το οποίο έχει πλαστικά λουριά δεμένα πάνω του. Με το αργαστήρι, χτυπάνε τα φυτά της λαδανιάς και η ρητίνη (λάβδανο) που εκκρίνεται προσκολλάται στα λουριά. Στην συνέχεια, τα λουριά αφήνονται στον ήλιο ώστε να μαλακώσει η μαύρη πάστα λάβδανου και με την βοήθεια ενός άλλου εργαλείου που ονομάζεται ξυστρί, τον συλλέγουν.\nΈνα ανθεκτικό βότανο\nΗ λαδανιά επιβιώνει καλύτερα στο μεσογειακό κλίμα, χάρη εν μέρει στο ότι τα φύλλα της είναι ικανά για εποχιακό διμορφισμό. Αυτό σημαίνει ότι το φυτό είναι σε θέση να προσαρμοστεί στις μεταβαλλόμενες εποχές της Μεσογείου – από πολύ ζεστά καλοκαίρια έως δροσερούς και υγρούς χειμώνες, ακόμη και παγετό.\nΌταν υπάρχει λιγότερο νερό κατά τη διάρκεια του καλοκαιριού, το φυτό μπορεί να αναπτύξει φύλλα που είναι πέντε φορές μικρότερα από αυτά που εμφανίζει το χειμώνα. Αυτές οι συστάδες φύλλων βοηθούν το φυτό να παραμείνει ενυδατωμένο ακόμα και όταν το νερό είναι λιγοστό.\nΔεν είναι αξιοπερίεργο το γεγονός ότι η κρητική λαδανιά έχει επιβιώσει κατά τη διάρκεια των αιώνων για να γίνει ένα από τα πιο πολύτιμα φαρμακευτικά βότανα του σήμερα;\nΟι ιδιότητες του αλάδανου\nΛοιπόν, τι κάνει τον αλάδανο τόσο ισχυρό; Με τα απαλά ροζ άνθη και το άρωμα της ρητίνης, το φυτό μπορεί να φαίνεται τόσο ελκυστικό όσο πίστευαν οι αρχαίες θεές, αλλά είναι επίσης ένα φυτό με εκπληκτικές ιδιότητες.\nΕίναι γεμάτο με βιοδραστικές ενώσεις, έχει χρησιμοποιηθεί ως φυτικό φάρμακο για χιλιάδες χρόνια στην Ελλάδα, την Ιταλία, την Ισπανία και την Τουρκία. Αυτή η δημοτικότητα οφείλεται στο ότι είναι μια πλούσια πηγή ρουτίνης και βιοφλαβονοειδών. Στην πραγματικότητα, έχει βρεθεί ότι είναι πηγή 12 φαινυλοπροπανοειδών-φλαβονοειδών.\nΆφθονο σε γαλλικό οξύ και αντιοξειδωτικά, το κρητικό λάβδανο είναι εξίσου δημοφιλές τώρα όσο ήταν και το 500 π.Χ.\nΠεραιτέρω ιδιότητες της λαδανιάς\nΗ κρητική λαδανιά χρησιμοποιείται για τη βελτίωση της υγείας με διάφορους τρόπους, λόγω της ρητίνης που εκκρίνεται από τα φύλλα και τους βλαστούς της. Οι υπέροχες ιδιότητες και οι ενώσεις του συνδυάζονται για να το καταστήσουν αντι-αλλεργιογόνο, προστατευτικό για το γαστρικό σας σύστημα, αντιοξειδωτικό, προστατευτικό για το καρδιακό σας σύστημα, καθαρτικό, αντισηπτικό, διουρητικό και πολλά άλλα.\nΟι απίστευτες φαρμακευτικές ιδιότητες του Κρητικού αλάδανου\nΤι οφέλη μπορείτε να περιμένετε να αποκομίσετε για την υγεία σας αν το ενσωματώσετε στην καθημερινότητά σας; Το βότανο το χρησιμοποιούσαν για να επιταχύνει την επούλωση των πληγών χάρη στις αντιοξειδωτικές του ιδιότητες, αλλά δεν είναι το μόνο που μπορεί να κάνει για εσάς.\nΧάρη στις αντιβακτηριακές και αντιιικές του ιδιότητες, έχει χρησιμοποιηθεί για την καταπολέμηση διάφορων προβλημάτων υγείας όπως δερματικά προβλήματα, ακμή, έλκη στομάχου και άλλα γαστρικά προβλήματα. Λόγω των αντιφλεγμονωδών ιδιοτήτων του, χρησιμοποιείται επίσης για να βοηθήσει όσους πάσχουν από ρευματοειδή αρθρίτιδα.\nΣτην καθημερινότητά μας, χρησιμοποιείται συχνά ως στοματικό διάλυμα. Αυτό το φυτό έχει βρεθεί ότι βοηθάει ακόμα και σε λοιμώξεις του ουροποιητικού συστήματος, ενώ μπορεί να χρησιμοποιηθεί και ως τονωτικό.\nΜέχρι σήμερα, εξακολουθεί να χρησιμοποιείται για την επούλωση των δερματικών εκδορών και πληγών, λόγω των αντιφλεγμονωδών ιδιοτήτων που βοηθούν στην επούλωση του δέρματος και στην ανακούφιση του πόνου.\nΤο λάβδανο έχει επίσης ηρεμιστικές ιδιότητες και μπορεί να διευκολύνει την αϋπνία. Επίσης, βοηθάει στην καταπολέμηση του άγχους, των πονοκεφάλων κ.ά.\nΚαθημερινή υποστήριξη του οργανισμού σας με τσάι λαδανιάς\nΠώς μπορείτε λοιπόν να ενσωματώσετε εύκολα το Cistus creticus στην καθημερινότητά σας; Η απάντηση δεν θα μπορούσε να είναι απλούστερη.\nΤο βοτανικό τσάι λαδανιάς δημιουργήθηκε χρησιμοποιώντας μόνο προσεκτικά επιλεγμένα φύλλα και άνθη για ένα φλιτζάνι που παρασκευάζεται εύκολα, και μπορείτε να το απολαύσετε ζεστό ή κρύο. Συνδυάστε το με μέντα για ένα αναζωογονητικό ποτό που δεν περιέχει καφεΐνη.\nΓιώργος 20 Μαΐου 2022 - 8:34 μ.μ.\nΠολυ ωραίο το άρθρο,αλλά δεν λέγεται λάβδανο,το λάβδανο βγαίνει από από την παπαρούνα μήκων η υπνοφόρος που παράγει το όπιο.